Elektro maschinen pneumatski set alata KIT 4S KIT 4S cena, cene Srbija, prodaja Beograd Novi Sad Niš\nEPonuda > Mašine & Alati > Alati i oprema > Ručni alati > Elektro maschinen Ručni alati\nElektro maschinen pneumatski set alata KIT 4S KIT 4S cene\ncena 2.136,65 din | prodavnica (1)\nTrenutno nemamo slike za Elektro maschinen pneumatski set alata KIT 4S KIT 4S\nEPonuda nije internet prodavnica već Vam omogućava da brzo i lako nađete Elektro maschinen pneumatski set alata KIT 4S KIT 4S po najjeftinijoj ceni. Naš cilj je da kupci budu što bolje informisani o ponudi Elektro maschinen pneumatski set alata KIT 4S KIT 4S na tržištu Srbije. Vrlo lako nalazite željeni proizvod za kategoriju Ručni alati cene, ne morate da lutate od sajta do sajta za Elektro maschinen Ručni alati, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Elektro maschinen pneumatski set alata KIT 4S KIT 4S sa PRODAVCEM. EPonuda ne može da garantuje potpunu tačnost specifikacije i slika za Elektro maschinen pneumatski set alata KIT 4S KIT 4S. Pre kupovine, podatke za Elektro maschinen pneumatski set alata KIT 4S KIT 4S proverite na sajtu PROIZVOĐAČA.


Orban odustao od sporne reforme\nMađarski premijer Viktor Orban odustao je danas od predloženog spajanja centralne banke i tržišne regulatorne agencije, što je prvi znak popuštanja u sporu sa EU, koja prijeti da će blokirati sporazum o pružanju finansijske pomoći Mađarskoj.\nOrbanova konzervativna stranka Fides kritikovana je u međunarodnoj zajednici jer je od dolaska na vlast 2010. godine usvojila seriju mjera koje ugrožavaju nezavisnost medija, sudstva i centralne banke.\nMađarska finansijska tržišta doživjela su veliki pad u posljednjih nekoliko sedmica kao rezultat ove krize, a pojedini analitičari smatraju da je Orban pokušao da se odupre pritiscima da bi impresionirao domaću javnost, ali da je sada spreman da popusti.\nOrban je pred Evropskim parlamentom ranije ove sedmice obećao da će pristati na kompromis, a današnja odluka je prvi konkretan potez u tom pravcu.\nMađarski premijer izjavio je da sada očekuje sklapanje političkog sporazuma sa predsjednikom Evropske komisije Žozeom Manuelom Barozom, te da je spreman da izmijeni skoro sve sporne prijedloge zakona, kako bi ispunio zahtjeve EU.


PRVENAC JUNIORA SMEDEREVA NA DOMAĆEM TERENU – Sport u Smederevu\nJuniori KK Smederevo ostvarili su drugu prvenstvenu pobedu u Roda juniorskoj ligi Srbije, prvu na domaćem terenu. Smederevci su u 19. kolu pobedili Star iz Novog Sada sa 78:54, po četvrtinama 20:25, 17:21, 23:8 i 18:10. Nade smederevske košarke stigle su do pobede posle mnogo boljeg izdanja u drugih 20 minuta kada su Novosađane zaustavili na samo 18 poena. U prvom poluvremenu gosti su dominirali i delovalo je kao da će lako do trijumfa u Dvorani Smederevu. Međutim, Smederevci nisu želeli tako lako da prepuste bodove gostima. Predvođeni odličnim Nikolićem, Milovanovićem i Milutinovićem, juniori Smedereva su već u trećoj četvrtini preuzeli kontrolu rezultata i do kraja stigli do zaslužene pobede.\nTrener domaće ekipe Ivan Mijatović nije krio zadovoljstvo posle važne pobede njegovih izabranika.\n– Druga pobeda juniora u Roda juniorskoj ligi, a prva kod kuće i to nakon preokreta. Prvo poluvreme su dobili gosti iz Novog Sada zbog odličnog šuta za tri poena i prednosti u skokovima. U drugom poluvremenu potpuno drugačija slika na terenu. Moji momci su zaigrali mnogo angažovanije, pre svega u odbrani, što je rezultiralo sa samo 8 primljenih poena u trećoj i 10 u poslednjoj četvrtini. Na kraju zaslužena pobeda i velika radost mojih igrača – kaže Mijatović.\nNajefikasniji u dmaćoj ekipi bili su Milutinović sa 21 poenom, poen manje postigao je Nikolić, uz 10 asistencija, a 19 je dodao Milovanović. Dvocifren u ekipi Smedereva bio je i Mirić sa 10 poena. U gostujućoj ekipi istakli su se Golijanin sa 18, Nikolić je postigao 15, a Slijepčević 11. U narednom kolu u ponedeljak Smederevci na svom terenu igraju sa Slogom Elit iz Kraljeva.\nTEŠKO BEZ UNE


Danonoćni rad na ulici i zbrinjavanje ugroženih životinja Španovićevu i njene prijatelje doveo je na ideju o globalnoj aplikaciji koja bi olakšala život svima koji vole životinje, piše Srpskainfo.\nUkoliko ova aplikacija nađe svoje mesto na globalnoj mreži, od nje bi koristi imali svi, od pet šopova, veterinara do ljubitelja životinja i onih koji se bave uzgojem životinja, jer bi sve informacije sada bile na jednom mestu.\nŠpanovićeva za Srpskainfo otkriva da je ideja o globalnoj aplikaciji za životinje krenula od ljudi kojima je primarni cilj bio spasavanje životinja.\n– Cilj je nezgodno objasniti, posebno kada uzmemo u obzir ko sve može imati korist od aplikacije. Tu su naravno vlasnici kućnih ljubimaca, vlasnici uzgajivačnica, pa ljudi koji kupuju životinje, te veterinari, pet šopovi. Mi smo se trudili da svi oni imaju što veću korist – objasnila je Španovićeva. Za nju lično, na prvom mestu su životinje u azilima i njihovo sigurno udomljavanje.\nMarjam živi sa čak 500 MAČAKA I 12 PASA: "Oni su verniji od ljudi"\nKAKAV TRAMP I BAJDEN "Stigli su rezultati najvažnijih rezultata ove godine": Pobednik je francuski buldog i BIĆE GRADONAČELNIK\nŠpanovićeva ističe da je sa ulice sklonila na desetine životinja koje su u međuvremenu udomljene u različitim zemljama, od Italije, Švajcarske, Austrije, a aplikacija bi joj omogućila da vidi u kakvim uslovima danas žive ljubimci koje je spasla sa ulice.\n– Azili bi na ovaj način mogli lakše doći do životinja, a ostali korisnici aplikacije imali bi svoju korst, jer je to odlično mesto za preporuke i reklamu pet šopova, pronalaženje potencijalnih mušterija i slično. Jedna od prednosti bi svakako bila i za uzgajivačnice gde bi ljudi na jednom mestu imali sve informacije za parenje životinja, lokacija gde se te životinje nalaze, jer trenutno nijedna aplikacija ovo ne nudi – dodala je ova Banjalučanka.\nMeđutim, kao i za sve, da bi aplikacija zaživela neophodne su donacije, ali su tu naišli na prepreku, jer naši ljudi i nisu pretjerano naklonjeni uplatama putem Interneta. Za donacije se javlja sve više ljudi, posebno kada čuju o kakvoj aplikaciji za životinje je reč.\n– Krenuli smo od pet shopova i dobijamo pozitivan fidbek. Svakako smo otvoreni i za bilo koju vrstu investicije, ovo je nešto što može sponzorisati bilo ko. Ko god koristi usluge mobilnih telefona i ima životinje sigurna sam da će se uključiti u našu priču- zaključila je Španovićeva.\nPsi heroji spasili bebu\nNOVA APLIKACIJA MUP RS Evidencija svih saobraćajnih nesreća na putevima u Srpkoj\nI FAKULTETI U BORBI PROTIV PANDEMIJE Dele zaštitne vizire i podatke o korona virusu\nNASTAVAK AKCIJE “BISER” Pokrenut postupak protiv Banjalučanke zbog ILEGALNOG STARAČKOG DOMA\nBanjalučani falsifikovali vozačku dozvolu za 250 evra\nŽenska osoba M.A. povređena je kada ju je udarilo vozilo na magistralnom putu Ključ-Mrkonjić Grad u mestu Brdo, opština Mrkonjić Grad, saopšteno je iz Policijske uprave Mrkonjić Grad.\nNa snazi žuti meteolaram: Upozorenje zbog hladnoće i jakog vetra\nMeteorolozi su za danas, zbog niske temperature vazduha, izdali žuto upozorenje za veći deo Republike Srpske i Federacije BiH, a za područje Mostara i Livna i zbog jakih udara vetra.\nPo naredbi Suda BiH pretresena kuća, pronađeno 311 kilograma duvana\nŠamačka policija je, prema naredbi Suda BiH, pretresla kuću i pomoćni objekat koje koristi P.G. i pronašla mašinu za rezanje duvana ručne izrade i oko 311 kilograma sušenog duvana u listu.\nGatačkoj policij prijavljeno je da je izbio požar na napuštenoj, staroj kući u mestu Gračanica.\nNajgora situacija bila u decembru: U Domu penzionera od početka meseca nije zabeležen ni jedan slučaj korone\nOd 1. januara u Domu penzionera Banjaluka nije zabeležen niti jedan slučaj zaražavanja, a poslednji korisnici i zaposleni koji su bili pozitivni na testiranju izašli su iz izolacije 15. januara.\n"Nema negativnih mišljenja" Revizorski izveštaji institucija BiH koji NE VODE NIČEMU\nKancelarija za reviziju institucija BiH više od deceniju donosi izveštaje o radu najviših državnih organa.


Bankrot Grčke ne bi imao posebne negativne efekte po BiH – Haber.ba\nBankrot Grčke ne bi imao posebne negativne efekte po BiH\nProfesor na Katedri za finansije Ekonomskog fakulteta Univerziteta u Sarajevu Fikret Hadžić izjavio je danas za Fenu da ne očekuje posebne negativne efekte eventualnog bankrota Grčke na Bosnu i Hercegovinu.\nPojasnio je da će BiH dijeliti sudbinu Evropske unije, odnosno eura za koji je vezana konvertibilna marka (KM), ali da to neće imati naročit utjecaj na bh. finansijski sistem.\nHadžić je naveo da efekt ovakvog razvoja situacije u Grčkoj na vrijednost eura trenutno ne može znati ni Evropska centralna banka i da se radi o ozbiljnom problemu za njih, te da će opcija koju je izabrala Grčka izazvati nestabilnost čije je posljedice sada teško predvidjeti.\nIstakao je da je izvjesno da će doći do pada vrijednosti dionica na berzama i jačanje drugih valuta u odnosu na euro, ali da postojanje te valute neće biti ugroženo.\nI savjetnik za makroekonomski sistem u Vanjskotrgovinskoj komori BiH Igor Gavran smatra da bi bankrot Grčke imao značajne posljedice na Evropsku uniju, a primarno na samu eurozonu čiji je Grčka član, te da bi rezultirao padom vrijednosti eura što bi posljedično značilo jednako smanjenje i vrijednosti konvertibilne marke.\nDodao je da bi bilo izvjesno i slabljenje berzanskih indeksa, te destabiliziranje ukupne eurozone, no u kolikoj mjeri i trajanju u ovom trenutku je nemoguće predvidjeti jer, uostalom, još čak nije sigurno ni da će se oficijelni bankrot dogoditi ni da li je trenutno stanje “zatišje pred buru” ili “igra nerava” prije neke nove runde pregovora ili nekog drugačijeg kompromisa.\nS obzirom na to da su ekonomski odnosi Bosne i Hercegovine i Grčke na niskom nivou i uglavnom se svode na vanjskotrgovinsku razmjenu također malog obima, Gavran vjeruje da nema bojazni od većih direktnih efekata na bh. ekonomiju.\nNaglasio je da bi posredni efekti destabilizacije eurozone i EU mogli biti negativni, međutim, eventualno slabljenje eura bi značilo i “pojeftinjenje” bh. izvoza na tržišta izvan EU, što je pozitivno i značajna prilika za unapređenje izvoza, a da li bi taj pozitivni efekt prevladao negativne i kakav će razvoj situacije biti u narednom periodu ipak je još nemoguće sagledati dok situacija nije konačna i nisu iscrpljenje sve opcije za rješenje.\nTeme:bankrot, BiH, Grčka, negativni efekti


Na sastanku Upravnog odbora Regionalnog stambenog programa, koji podržava OSCE, razmatrana trajna stambena rješenja | OSCE\nPočetna stranica Novosti Vijesti i izvještaji za štampu Na sastanku Upravnog odbora Regionalnog stambenog programa, koji podržava OSCE, razmatrana trajna stambena rješenja\nNa sastanku Upravnog odbora Regionalnog stambenog programa, koji podržava OSCE, razmatrana trajna stambena rješenja\nSARAJEVO 28 juni 2016\nUčesnici na sastanku Upravnog odbora Regionalnog stambenog projekta, Sarajevo, 28.juni 2016. godine. (OSCE/Edib Jahić) Podaci o fotografiji\nSARAJEVO, 28. juni 2016. godine – Sastanak Upravnog odbora Regionalnog stambenog programa, na kojem su prisustvovali predstavnici donatora, partnerskih zemalja, Visokog komesarijata UN-a za izbjeglice, OSCE-a i Razvojne banke Vijeća Evrope, održan je danas u Sarajevu. Na sastanku je razgovarano o napretku, najboljim praksama i preostalim izazovima u provedbi Programa trajnih rješenja za izbjeglice i interno raseljene osobe.\n“Napredak koji je ostvaren pokazuje kolektivnu odlučnost za rješavanje potreba nekih od najugroženijih građana u regionu,” istakao je Fermin Cordoba, v.d. direktora Odjela za ljudsku dimenziju Misije OSCE-a u Bosni i Hercegovini. “To znači osiguravanje potpunog i ravnopravnog uživanja svih prava, kao što su pristup zdravstvenoj zaštiti, socijalnoj zaštiti i zapošljavanju”.\nSemiha Borovac, ministrica za ljudska prava i izbjelice BiH, naglasila je: “Zahvajujući 80 miliona KM, koji su do sada odobreni kroz četiri podprojekta Regionalnog stambenog programa, krenuli smo u proces intenzivne gradnje kroz koji će u ovoj i narednoj godini biti izgrađeno 1.800 novih stambenih jedinica. Regionalni stambeni program nije samo na dobrobit raseljene populacije, nego od njega korist ima region u cjelini, jer pomaže osnaživanju dobrosusjedskih odnosa, doprinosi pomirenju i većoj stabilnosti u region”.\nČlanovi Upravnog odbora Regionalnog stambenog programa će 29. juna 2016. godine posjetiti Novo Goražde kako bi za šest porodica koje su korisnici Programa uručili ključeve njihovih novoizgrađenih ili obnovljenih kuća.\nRegionalni stambeni program je zajednička inicijativa Bosne i Hercegovine, Hrvatske, Crne Gore i Srbije. Cilj programa je doprinijeti trajnom rješavanju stambenih potreba najugroženijih izbjeglih i raseljenih osoba i podstaći partnerske zemlje da izgrade institucionalne kapacitete kako bi osigurali održivi povratak.


Objavljeno 01. novembar 2018.\nPraznik Svih svetih, dan kada Katolička crkva slavi sve kanonizovane, kao i svece koji su ostvarili ideal hrišćanskog života, a nisu kanonizovani, ovog 1. novembra obeležili su i naši sugrađani obilaskom grobova svojih najmilijih. Kod Krsta, u centralnom delu Katoličkog groblja održana je misa, a potom su paljene sveće i položeno cveće kraj grobova.\nObjavljeno 22. oktobar 2018.\nObjavljeno 16. oktobar 2018.\nAmbasador Sjedinjenih Američkih Država u Srbiji Kajl Skot boravio je u utorak 16. oktobra u Vršcu. Prema nezvaničnim informacijama (nema zvaničnog saopštenja ni od jednog domaćina), ambasador Skot je razgovarao sa zvaničnicima u Gradskoj kući, kao i sa čelnicama Gradskog odbora Demokratske stranke u Vršcu Tanjom Vešović i Draganom Rakić.\nObjavljeno 04. oktobar 2018.\nSocijalno-humanitarno udruženje paraplegičara i kvadriplegičara "Parakvad VŠ" svakodnevno na delu ostvaruje ciljeve svoje misije postojanja. Među brojnim aktivnostima, posebno se izdvaja Akcija "Sakupi humani čep", u koju su uključeni Vrščani i stanovnici okolnih mesta svih generacija.\nObjavljeno 15. septembar 2018.\nPonos Vršca i Vrščana - poznata turistička priredba "Dani berbe grožđa", neće ove godine biti upamćena po masovnoj poseti gostiju "sa svih strana".\nObjavljeno 13. septembar 2018.\nU sedištu Gradskog odbora Demokratske stranke u Vršcu u četvrtak 13. septembra je održan susret sa građanima na kojem je promovisan program Saveza za Srbiju.


02-09-2019 | 09:47 | Autor/Izvor: Naxi media\nFoto: Bigstock- 9dream studio\nNakon letovanja kosi je potrebna dodatna nega, kako bi se regenerisala. U pomoć pristižu maske za kosu za čiju primenu je potrebno pomešati nekoliko sastojaka koje, sasvim sigurno, imate u vašoj kuhinji. Osnova svih maski je kokosovo ulje, a ostatak zavisi od efekta koji želite da postignete.\nTako, ukoliko želite da vašoj kosi date "jači" tretman koji će je duboko oporaviti i hidrirati, napravite masku od kokosovog ulja, ši putera (maslac) i meda. Ova moćna kombinacija daće vašoj kosi sjaj i mekoću.\nUkoliko su vaš problem iskrzani krajevi, onda je preporučljivo da kokosovom ulju dodate žumance i med, dok će kombinacija kokosovog ulja i aloe vere pospešiti njen rast.\nZa dodatnu hidrataciju i negu, takođe možete probati masku od kokosovog ulja, kukuruznog brašna, grčkog jogurta i meda.\nNapomena: Sve maske se ispiraju. Najpre nanesite masku i ostavite da deluje, a kasnije uklonite vodom i šamponom.


► Dačić: Do kraja godine četiri-pet država povući će priznanje Kosova\nMinistar spoljnih poslova Ivica Dačić najavio je danas da će do kraja godine "četiri-pet" država u svetu povući priznanje nezavisnosti Kosova.\nReagujući na izjavu američkog izaslanika Metjua Palmera o riziku da Srbiji budu uvedene sankcije zbog kupovine ruske vojne opreme, ministar je za televiziju Hepi kazao da nema osnova za uvođenje sankcija jer kako je naveo, "nismo glupi da ne znamo šta je dozvoljeno".\n"To je nebitna tema. Ko je taj Sergej Trifunović da se ja njemu pravdam? Dragana Đilasa nisam video od kad sam postao ministar. Očigledno je plan da ceo taj front bude usmeren ka tome da slomi naš otpor kada je reč o Kosovu i Metohiji. Oni rade protiv Vučića a ne protiv mene ali im je manje rizično da napadaju mene nego Vučića", kazao je Dačić.\nDačić istakao doprinos Ambasade Srbije u Teheranu u slučaju otete dece\nMinistar spoljnih poslova Ivica Dačić istakao je doprinos Ambasade Srbije u Teheranu i ambasadora Dragana Todorovića u rešavanju slučaja otete dece Slavice Burmazović koja su posle četiri godine vraćena u Beograd.\nKako je danas saopštilo ministarstvo spoljnih poslova, Dačić je pohvalio Todorovića koji je "predanim angažovanjem doprineo pozitivnom ishodu komplikovanog i dugotrajnog procesa".\nŠef srpske diplomatije rekao je da ovo predstavlja "dobar primer angažmana srpske diplomatije" u slučajevima kad su građanima Srbije u inostranstvu potrebne pomoć i zaštita.\nministar spoljnih poslova /


“Razlike su vjerovatno povezane sa strukturom njihove proizvodnje i mogućnošću izvoza. Model koji predlaže EP HZHB je jednostavan, ograničavanje maksimalne cijene na 75 €/MWh. To ne znači da je pravičan s aspekta raspodjele efekata na privredu i posredno na regulisane kupce – domaćinstva i male kompanije koje se snabdijevaju na 0,4 kV naponu. Jedini razlog koji navodi EPHZ je njena zavisnost od eventualnog uvoza u slučaju loše hidrologije”, navodi on.\n“Pregovori s poslodavcima će biti veoma važni. Ali konačno, cijenu će platiti krajnji potrošači – građani, pa makar i indirektno”, zaključuje Kušljugić.\nMinistri vanjskih poslova EU danas odlučuju o uvođenju sankcija političarima iz RS-a


Istorija - braća Inzagi treneri u Seriji A? - Sportske.net\nIstorija - braća Inzagi treneri u Seriji A?\nPipo će naredne sezone trenirati Milan, a kako sada stvari stoje suočiće se najmanje dva puta sa rođenim bratom koji je blizu klupe Lacija!\nBraća Inzagi nisu prva braća treneri u italijanskom fudbalu, ali nikada dva brata nisu vodila tim jedan protiv drugog. Dario i Ivano Boneti su posle uspešne fudbalske devedesetih krenuli u trenersku karijeru, ali je ovaj drugi dugo van klupe, zaposlen je u italijanskoj federaciji.\nAntonio Konte ima dvojicu braće, onaj najmlađi Danijele je skaut Juventusa, Franko Barezi i njegov brat Bepe su igrali za Milan odnosno Inter, ali je Franko sada direktor u omladinskoj školi, dok je Đuzepe pomoćni trener u Interu.\nI tako dalje, ali braća Inzagi će u istoriju.\nFilipo je legenda, postigao je mnogo više u fudbalskoj karijeri od brata, pred promocijom je u trenera Milana, čeka se dogovor sa Sedorfom, a procurelo je da će Pipov savetnik biti legendarni Arigo Saki.\nAli, prava vest stiže iz Rima, Simone Inzagi bi mogao da dobije šansu u Laciju, klubu za koji je igrao 12 godina i sakupio oko oko 120 mečeva. Čak je tri puta početkom veka pozivan u reprezentaciji, čuvena je priča kako nije verovao u poziv, mislio je da Pipo sa njim zbija šale.\nSimone se povukao tiho, preuzeo jednu od mlađih selekcija u Laciju, a sada bi mogao da dobije šansu u prvom timu. Naime, Lotito smatra da bi trener iz kuće trebalo da predvodi Rimljane naredne sezone i blizu je odluke da šansu pruži mlađem Inzagiju.\nPre toga treba rasčistiti stvari sa Edijem Rejom, pominje se i Pioli koji je vodio Bolonju, ali rimski mediji insistiraju da će, ako iskusni stručnjak ove nedelje dobije otkaz, šansa biti pružena Simoneu Inzagiju.\nNjih dvojica su se susretala na fudbalskom terenu kao igrači, sada bi mogli da ratuju sa klupa. Doduše Pipo je očekivao da se to desi, ali kako kaže za jedno tri ili četiri godine, međutim, izgleda da će biti ranije nego što je bilo ko pretpostavljao.


Vučić u Španiji sa kraljem i premijerom: Španija neće priznati Kosovo, stav Srbije o Ukrajini za 48 sati! – NOVA TV\n21/05/2022 5:24 AM\nVučić u Španiji sa kraljem i premijerom: Španija neće priznati Kosovo, stav Srbije o Ukrajini za 48 sati!\nфеб 23, 2022 Predsednik Srbije Aleksandar Vučić, Španski kralj Felipe VI\nPredsednik Srbije Aleksandar Vučić započeo je danas jednodnevnu posetu Španiji sastankom sa španskim kraljem Felipeom VI. Njemu je priređen svečani doček u Palati Sarsuela, nakon kojeg je usledio sastanak sa kraljem.\nIz razgovora sa kraljem Felipeom VI, ali i španskim premijerom Pedrom Sančezom, jasno je da Španija neće priznati nezavisnost Kosova i da će nastaviti poštovanje međunarodnog prava i teritorijalnog integriteta Srbije, rekao je Vučić, po završetku razgovora u Madridu.\nVučić je, u izjavi novinarima, kazao da je dogovorena nabavka dva transportna aviona, pošto nam je ostao samo Tupoljev 70.\n„Ugovorom koji smo potpisali na 81 milion evra značajno smo ojačali vojsku. Oko 66 miliona evra ide na avione, a 15 miliona evra za robu i obuku naših pilota. Time ćemo dobiti konačno važan deo naše ukupne avijacije, transportnu avijaciju. Taj avion moći će da prevozi 79 vojnika ili 50 padobranaca. To je važno za manevre i diverzantsko delovanje, prevoz oružja“, objasnio je on.\nVučić je kazao da je razgovarao sa svojim domaćinima i o širenju saradnje dve zemlje.\nZahvalio im se na podršci na evropskom putu Srbije, kao i podršci za otvaranje klastera.\n„Španija je četvrta evropska ekonomija, i četvrta po broju stanovnika, veoma značajna zemlja za Srbiju i pored nepriznavanja Kosova“, rekao je on.\nVučić je najavio da će pre kraja godine, po prvi put u istoriji, Srbija moći da ugosti ili španskog kralja ili premijera.\n„Sa aktuelnim španskim kraljem smo imali prvi zvanični sastanak koji je neko imao iz Srbije. Ovo je bila dobra poseta za Srbiju. Imaćemo veliki biznis forum sa španskim privrednicima u oktobru. Nadam se da ćemo imati tada nekog od najviših zvaničnika, a svakako će neko iz španske vlade doći“, rekao je on.\nPrincipijelan odgovor Srbije oko Ukrajine za 48 sati\nVučić je izjavio da će Srbija sa odgovorom na krizu u vezi sa Ukrajinom izaći u narednih 48 sati i da će stav naše zemlje biti principijelan kao i do sada, zasnovan na poštovanju međunarodnog prava.\n„Noćas sam razgovarao sa premijerkom, koja je u tehničkom mandatu, ali da ne bismo tražili izgovore u tehnici i problemima sa kojima se suočavamo trenutno, izaći ćemo sa kompletnim odgovorom na tu krizu u narednih 48 sati“, rekao je Vučić, komentarišući poziv iz EU da od Srbije očekuje da se uskladi sa sankcijama Rusiji.\nNe pada na pamet da budemo deo nekih širih ratova\nVučić je ocenio važnim posete Monaku i Španiji i poručio da je za Srbiju važno da sačuva svoju poziciju, mir i stabilnost, kao i da je najvažnija poruka da nam „ne pada na pamet da budemo deo nekih širih ratova“.\n„Jedino što nas interesuje je da sačuvamo mir i posebno ekonomsku stabilnost“, rekao je Vučić novinarima.\n„Naši stavovi su u potpunosti zasnovani na poštovanju međunarodnog javnog prava, oni su principijelni i neće se razlikovati u odnosu na ono što smo mislili i govorili 2000. ili 2016. godine“, rekao je Vučić.\nVučić je rekao da Srbija priznaje teritorijalni integritet Ukrajine u skladu sa međunarodnim pravnim normama i od toga nije odustajala ni „posle Krima“ ni bilo kada kasnije i dodao da mu se čini da neki ljudi žele da Srbija poklekne i da odustane od svega sto je gradila.\n„Politiku gradite za teška vremena, a ne da izlazite u susret svima. Mi odlučujemo o svojoj sudbini i poziciji koja nije laka, ali je jedina moguća za našu zemlju“, poručio je Vučić i dodao da u tom smislu Srbiji nema ko šta da prigovori.\nLicemerje u svetu po pitanju Ukrajine i Kosova i Metohije\nVučić izjavio je da je danas u Madridu tokom razgovora sa španskih zvaničnicima ukazao na brojne nelogičnosti i licemerja koje postoji u međunarodnoj politici kada je reč o ukrajinskim oblastima, sa jedne strane, i Kosova i Metohije sa druge.\n„Naravno da smo razgovarali o Ukrajini i ponovio sam naše jasne stavove o poštovanju međunarodnog javnog prava i granica međunarodno priznatih zemalja, u skladu sa politikom koju Srbija ima, i ukazao na brojne nelogičnosti i licemerja koje postoji u međunarodnoj politici, ali to nije neka velika novost“, kazao je predsednik.\nDodao je da se dobro seća pozicije Srbije 1999. godine, kada oni kojima su danas puna usta poštovanja međunarodnog prava i međunarodno priznatih granica nisu tako razmišljali kada je reč o našoj zemlji.\nNa pitanje da li smatra da je apsurdno to što je Priština na strani Ukrajine i to što je vlada u Prištini obojena ukrajinskom zastavom Vučić je rekao: „Kada je reč o Albancima, tu nikada nikakvih principa, nije bilo i niti će ih biti“. Dodao je da zato tu nema šta ni da komentariše.\nSa Berbok ću, kao i sa svima, biti iskren i štititi interese Srbije\n„Nemačka ministarka spoljnih poslova se najavila da dolazi. To je važna zemlje i naš najvažniji i najveći partner u Evropi i oni su uvek dobrodošli. Nemojte da smetnete s uma da ne postoji niko u svetu od najvažnijih zvaničnika u svetu koje nisam sreo i pred kojim nisam bio iskren i otvoren, uvek štiteći interese Srbije – tako ću činiti i na tom sastanku“, rekao je Vučić.\nNa pitanje da li je srećan zbog svih izjava nemačkih zvaničnika, kao i izjava Viole Fon Kramen i nekih drugih, odgovara da nije ni najmanje.\n„Da li sam srećan zbog njihovih izjava da su oni čuvali Albance na Kosovu, da se ne bi dogodio genocid – naravno da nisam“, istakao je Vučić.\nDodao je da nije srećan, ne zbog toga što će on biti napadnut, već Srbija, kao i da oni ne govore o njemu lično, već o onome što je politika Srbije i što se njima ne dopada.\nSve više španskih investicija, raste trgovinska razmena\nVučić je izjavio da je sve više španskih privrednika zainteresovano za investicije u Srbiju i da će zato biti organizovan veliki biznis forum u oktobru u Srbiji.\n„Ima sve više španskih investicija, a raste i trgovinska razmena, koja sada iznosi 812 miliona evra godišnje. Raste izvoz Srbije u Španiju, najviše zbog Ziđina koji učestvuje sa 36 do 38 odsto, pošto Španci moraju da uvoze bakar za automobilsku industriju“, rekao je Vučić.\nSrbija od Erbasa nabavlja dva transportna aviona\nU prisustvu Vučića, danas je u Madridu potpisan Ugovor o kupovini dva vojna transportna aviona C-295 Casa kompanije „Erbas“.\nUgovor su potpisali predstavnik Ministarstva odbrane Srbije pukovnik Aleksandar Cakić, predstavnik Jugoimport SDPR-a Miroslav Mijatović i predstavnici Erbasa Bernhard Brener i Joanis Papahristofilu.\nInače, C-295 CASA je dvomotorni vojni transportni avion, koji se proizvodi u Erbasovom proizvodnom pogonu u Sevilji.\nIma širok spektar transportnih uloga, pa može da služi za prevoz vojnika, padobranaca, transport paleta, medicinski transport, kao i transport avionskih motora ili lakih vojnih vozila.\nTaj avion se koristi u više od 25 zemalja sveta i do sada je proizvedeno oko 170 aviona.\nPrvobitno je bio namenjen španskom vazduhoplovstvu, ali su ga kasnije koristile i mnoge druge vazduhoplovne snage u svetu.\nRuma: Uhapšen E.I. (18) zbog otimanja novca poštaru!\nDruštvo TIMOČKA KRAJINA Vesti\nRARIS predstavio mogućnosti investiranja u turizmu istočne Srbije u Beogradu\nDruštvo Sport TIMOČKA KRAJINA


Na Produktnoj berzi skuplji soja i pšenica - Ekonomija - Dnevni list Danas\nPočetna » Ekonomija » Na Produktnoj berzi skuplji soja i pšenica\nNa Produktnoj berzi u Novom Sadu porasla je protekle nedelje cena soje za 7,5 odsto i pšenice za 1,66 odsto, saopštila je danas berza.\n0Piše: Beta 18. septembra 2020. 16.14 Izmenjeno: 16.14\nSoja postaje sve traženija roba na domaćem tržištu jer su manji prinosi od očekivanih i košta 43 dinara po kilogramu bez poreza na dodatu vrednost (PDV), a sa PDV 47,30 dinara i viša je nego u izvozu.\nU odnosu na cenu soje iz žetve prošle godine cena je ove godine viša skoro za 22 odsto.\nPšenica je poskupela 1,66 odsto u odnosu na prethodnu nedelju i kupoprodajni ugovori na paritetu FCA Vojvodina su zaključeni od 18,05 do 18,50 dinara po kilogramu bez PDV-a, a po 19,86 do 20,35 dinara sa PDV-om.\nKupoprodajni ugovor za suncokret je realizovan po ceni od 37,50 dinara po kilogramu bez PDV-a, a po 41,25 dinar sa PDV-om.\nTržište kukuruza je mirnije u odnosu na prethodni period kada je ova žitarica bila najtraženija berzanska roba i ugovori su zaključeni u cenovnom rasponu od 15,20 dinara po kilogramu do 15,50, bez PDV-a, kao i u ranijem periodu.\nSojina sačma sa 44 odsto proteina prodavala se po ceni od 47 dinara po kilogramu bez PDV-a, a po 56,40 dinara sa PDV-om.\nekonomija, produktna berza, pšenica


Dodik: Mjera njihovog suživota dva i po odsto Srba u Federaciji BiH - Moja Hercegovina\nPočetna / Dodik: Mjera njihovog suživota dva i po odsto Srba u Federaciji BiH\nDodik: Mjera njihovog suživota dva i po odsto Srba u Federaciji BiH\n10. Jula 2016. 13:43\n“Uraditi nešto tako, i to na dan kada mi u Republici Srpskoj odajemo poštu za 3.500 Srba ubijenih u okolini Srebrenice i Bratunca, strašno je, sramno i skandalozno. To predstavlja zločin u kontinuitetu, zločin koji ne prestaje ni 20 godina poslije rata prema Srbima, a sramno ćutanje predstavnika međunarodne zajednice koji ne pokazuju ni minimum poštovanja prema srpskim žrtvama, doživljavam kao saučesništvo u tom zločinu”, istakao je Dodik.\n“Naravno da ja nemam ništa protiv raspada BiH, ali ih moram podsjetiti da je Dejtonskim sporazumom Republika Srpska dobila i međunarodno priznanje, ali i priznanje rukovodstva tadašnje takozvane BiH. To rukovodstvo nas, naravno, posebno ne zanima, pogotovo što je, za razliku od Republike Srpske, ta tadašnja takozvana BiH zauvijek poništena i ugašena Dejtonskim sporazumom”, istakao je Dodik.\n“Mjera njihovog suživota je izgleda dva i po odsto, na koliko su sveli Srbe u Federaciji. To ni njima, kao ni međunarodnoj zajednici očito ne predstavlja nikakav problem. Moram im poručiti da im to u Republici Srpskoj nikada nećemo dopustiti i da će ona uvijek štititi i brinuti o svim svojim građanima”, zaključio je Dodik.\nU Sarajevu je juče postavljena instalacija, karta Republike Srpske, na kojoj su masovne grobnice. Pored nje piše “Dobro došli u Republiku Srpsku”, a kako navode organizatori, njihov cilj je bio da “pokažu kako je stvorena Republika Srpska”.\nOznakeBanjaluka dodik popis sarajevo


Druga međunarodna smotra veterana folklora simboličnog naziva "K´o nekad u osam" okupila je večeras u Bijeljini više od 700 folklorista iz zemlje i regiona.\nVečeras nastupa 35 ansambala iz Srbije, Hrvatske, Republike Srpske i BiH, a na skup ove godine nisu došli Slovenci zbog loših vremenski prilika.\nProgram, koji izvode veterani-folkloristi, počeo je u Centru za kulturu "Semberija" i trajaće puna četiri sata, nakon čega će uslijediti zajednička proslava folklorne Nove godine u Etno-selu "Stanišići".\nSiniša Bošković, koji ispred ansambla "Dukat" i Centra za kulturu "Semberija" organizuje Druge susrete veterna folklora u Bijeljini, kaže da je ovaj revijalni susret folklorista ustanovljen kako bi se družili i da se nada da će prerasti u tradiciju, kao što je slučaj u Srbiji, gdje je ovakav vid susreta odavno uobičajen.\n"Ljudi vole da dođu u Bijeljinu, a to su nam potvrdili i prošlogodišnji susreti", rekao je Bošković i dodao da je ova smotra najmasovnija i najbrojnija u regionu.\nBošković kaže da je smotri prisutvuju i gosti iz Kosovske Kamenice, koji nisu veterani, nego članovi KUD "Kriva reka" i imaju od 13 do 18 godina.\nUgljevik: Vatrogasna jedinica dobila hidraulični alat za spasavanje u udesima\nKancelarija za Omladinski savjet do kraja godine\nViše iz ove kategorije « Razvoj ženskog preduzetništva u Srpskoj /VIDEO/ Dogodilo se na današnji dan - 16. decembar »\nNa pauzi u Bijeljini ispod autobusa isko…\nOsuđeni za teško ubistvo Zoran Pantić že…\nU Srpskoj nije registrovana afrička svin…\nPrivrednici zainteresovani za nove trend…\nMiholjsko ljeto ide na ruku poljoprivred…


Danas počinje plaćanje odloženih poreza i doprinosa: „Niko ne sme da preskoči ratu“ | PRIJEPOLJE INFO\nNaslovna DRUŠTVO Danas počinje plaćanje odloženih poreza i doprinosa: „Niko ne sme da preskoči...\nDanas počinje plaćanje odloženih poreza i doprinosa: „Niko ne sme da preskoči ratu“\nOdlaganje plaćanja je, kaže za Tanjug počasni predsednik Unije poslodavaca Srbije Nebojša Atanacković, kao i ostale lanjske mere Vlade Srbije u vidu minimalaca ili dela minimalne zarade, mnogo značilo privredi Srbije, jer je odlaganjem dobila mesec dana predaha.\n„Samo odlaganje i deljenje na 24 rate je puno značilo privrednicima. Niko tada, kada je to proklamovano nije mislio da će pandemija da traje i u ovoj godini, svi su mislili da će da prestane još sredinom prethodne“, kaže Atanacković.\nDodaje da firmama nikada nije jednostavno kada im se prethodne obaveze sastanu sa tekućim, posebno kada još ne rade punim kapacitetom.\nZato ni februar i početak plaćanja neće biti jednostavan za njih, ali na to su ipak računali i pripremali se za početak izmirivanja obaveza.\n„Niko od privrednika ne sme da preskoči sa plaćanjem jedne od te 24 rate, jer će im se onda sve rate koje nisu platili sabrati, ali se nadam da do toga neće doći“, kaže za Tanjug Nebojša Atanacković.\nUredba Vlade Srbije se odnosi na pet grupa obaveza. Prva su porezi i doprinosi na zarade i naknade zarada kao i poreza i doprinosa na ličnu zaradu preduzetnika i preduzetnika poljoprivrednika.\nDruga grupa su akontacije poreza na dobit pravnih lica a treća akontacije poreza na prihode od samostalne delatnosti za preduzetnike i preduzetnike poljoprivrednike koji su se opredelili za isplatu lične zarade i preduzetnike druga lica.\nU četvrtoj grupi su akontacije poreza i doprinosa na prihode od samostalne delatnosti za preduzetnike i preduzetnike poljoprivrednike koji se nisu opredelili za isplatu lične zarade, a u petoj akontacije poreza i doprinosa na prihod od samostalne delatnosti za preduzetnike paušalce.\nPrethodni tekstStiže nam NAJHLADNIJI DEO GODINE\nSledeći tekstNovi nastavni predmet za učenike trećeg i četvrtog razreda srednjih škola


Vranje u očima migranata iz Prihvatnog centra - VOM\nNaslovnaMigracijeVranje u očima migranata iz Prihvatnog centra\nVranje u očima migranata iz Prihvatnog centra\nčetvrtak, 2. avgusta 2018 : 12:34\nGrupa od desetak mladih ljudi i dece smeštenih u vranjskom Prihvatnom centru, ovog leta zahvaljujući Centru za integracije mladih (CIM) u prilici je da doživi svoj boravak u ovom gradu, na po malo neobičan način. Oni kroz šetnju upoznaju njegove ulice, spomenike, istoriju, kulturu i tradiciju.\nNaime, pored redovnih aktivnosti, koje zaposleni u ovoj organizaciji sprovode u Centrima u Vranju i Preševu, ovog leta odlučili su da mladima i deci koji su uzrasno bliski i dele slična interesovanja, pruže priliku da upoznaju grad na jedan drugačiji način. Osim toga oni se i edukuju kako da ovekoveče momenta koji su na osnovu njihovih impresija učinili, da se bar za trenutak osete kao „obični ljudi“. Prolaznici koji uživaju u lepotama grada, a ne migranti koji su privremeno smešteni u Prihvatnom centru.\nObišli smo čuveno vranjsko izletište Kazanđol, zatim još čuveniji „Beli most“ koji je svojevrsni simbol spajanja dve kulture i vere, posetili Krstatu džamiju, obišli spomenike, muzeje… Bili su zadivljeni arhitekturom, zgradom Načelstva , Gimnazije Bora Stanković, kao i nekim drugim građevinskim zdanjima. Posetili smo i Vranjsku Banju, fascinirala ih je lepota turističkog mesta, ali ja na njih najveći utisak ostavila tradicionalna romska svadba – kaže Jelena Marinković, asistent koordinatora ptojekta za jug sbije.\nOna dodaje, da je učesnicima aktivnosti Centra za integraciju mladih koji radi u partnerstvu sa organizacijom Save the children bilo fascinantno što im se pruža prilika da upoznaju grad i njegove stanovnike na jedan dugačiji način.\nOni su uglavnom obilazili grad prema potrebama, od Centra gde su smešteni do pijace ili prodavnica u centru grada. sve ovo što sada radimo za njih je jedan veliki doživljaj i sami kažu da su im se proširili vidici i da su na jedan drugačiji način doživeli grad – kaže Marinković i dodaje da su i ona i njeni saradnici jako ponosni na grad i svoje sugrađane , koji su uvek rad odgovarali na pitanja dece migranata i spremno pričali o svom gradu.\nUčili osnovne tehnike fotografije:\nOva grupa je bila u prilici da bude i edukovana od strane profesionalnog fotografa.U razgovoru i kroz praktičan rad mogli su naučiti osnovne tehnike, o tome kako ovekovečiti trenutak, emociju, objekte i ljude koje sreću po gradu. Oni će do kraja avgusta upoznavati Vranje i fotografisati ono što ih impresionira.\nIdeja je da njihove fotografije bude predstavljeno na izložbi, kao i da svi učesnici dobiju album nastalih fotografija, koji će im biti neka vrsta uspomene na grad u tranzitu, gde su proveli određeno vreme.\nO CIM – u:\nCentar za integraciju mladih (CIM) iz Beograda bavi se pružanjem psiho – socijalne pomoći deci i mladima, migrantima koji su prošli kroz Srbiju ili su još uvek u našoj zemlji, u nekom od Prihvatnih centara. Programom je obuhvaćeno oko 1000 dece i mladih.\nPrethodni tekst„Izazovi vremena“ prof. dr Vlaste Stošića\nSledeći tekstVranjska reka poplavila kuće i ugrozila mostove


Lukač optužio vrh SDS-a za umiješanost u napad zoljom – BiGportal.ba\nLukač optužio vrh SDS-a za umiješanost u napad zoljom\nMinistar unutrašnjih poslova Republike Srpske Dragan Lukač saopštio je da je zbog ispaljivanja zolje na zgradu “Agrama” u Banjaluci uhapšen Aleksandar Radić (42) iz Čelinca za kojeg tvrdi da je povezan sa vrhom SDS-a.\nLukač je naveo da je DNK analiza potvrdila da se Radićev DNK slaže sa onim koji je pronađen na zolji koja je krajem marta ove godine ispaljena na zgradu “Agrama” na Istočnom tranzitu.\nZanimljivo je da je Lukač ustvrdio da je Radić povjerenik SDS-a u Čelincu i da je “u pitanju čovjek od povjerenja Dragana Mektića i Vukote Govedarice”, iako policijska obrada uhapšenog još nije završena.\nLukač je na konferenciji upitao da li Vukota Govedarica, predsjednik SDS-a, nakon ovog “ima obraza da izađe pred narod ili treba da da ostavku”.\n– Ovo je nešto što se nikad nije desilo otkad postoji Republika Srpska, da se iz stranke nađu teroristi koji pucaju na svoj narod, i to raketama, rekao je Lukač i dodao da postoji još najmanje jedno lice koje je umiješano u ovaj slučaj.\nKao jedan od motiva ovog napada Lukač je naveo narušavanje bezbjednosti u Banjaluci.\nZolja koja je ispaljena u noći između 30. i 31. marta na zgradu “Agrama” u Banjaluci, nađena je nedaleko od objekta koji je bio meta napada.


Kontejneri za kabasti otpad u Mišićevu, Donjem i Gornjem Tavankutu | (Vesti - 21. 04. 2019) Subotica.com\nKontejneri za kabasti otpad u Mišićevu, Donjem i Gornjem Tavankutu\n21.04.2019. u 00:00h\nTradicionalna akcija prolećnog održavanja gradskih i prigradskih mesnih zajednica nastavlja se naredne sedmice, kada će kontejneri za sakupljanje kabastog otpada biti postavljeni će u Mišićevu, Donjem i Gornjem Tavankutu.\nU okviru prolećne akcije čišćenja i uređenja grada, kontejneri za sakupljanje kabastog otpada će u utorak biti postavljeni u Mesnoj zajednici Mišićevo, u Sarajevskoj ulici (sredina), kod Doma mesne zajednice i u Karlovačkoj ulici (sredina).\nAkcija se nastavlja u sredu i četvrtak u Mesnoj zajedini Donji Tavankut, gde će kontejneri biti postavljeni kod spomenika, ambulante, u Ulici Ivana Sarića (Dikanovac) i u Zmaj Jovinoj ulici (kod zgrada). Istovremeno, kontejneri će biti postavljeni i u Mesnoj zajednici Gornji Tavankut, kod zadružnog doma i kod prodavnice "Trgopromet".\nakcija čišćenja subotice jkp čistoća i zelenilo kontejneri prolećno čišćenje akcija prolećnog čišćenja čišćenje naselja sakupljanje kabastog otpada kabasti otpad\npre 10 časova i 18 sekundi


Ovo morate da znate ako želite da poslujete u Nemačkoj - Šljaka Karijera\nOvo morate da znate ako želite da poslujete u Nemačkoj\nadmin 16. februara 2018. 16. februara 2018. 1\nDa nezaposleni traže posao u Nemačkoj, nije novost. Ali, i oni koji razvijaju sopstveni posao vrlo ozbiljno razmišljaju o izslasku na nemačko tržište. Kako uspostaviti poslovnu saradnju sa nemačkim partnerima, postoji li šansa za rad u Nemačkoj, koje prednosti cene u Nemačkoj?\nKoliko god je poslovanje u Nemačkoj veliki izazov za naše privrednike, toliko su i zahtevi nemačkog tržišta veliki i posebni. I kako oni koji tamo već rade demantuju skeptike koji kažu da se u Nemačkoj ne može poslovati, toliko je nerealno očekivati brz i lak uspeh.\nJer, peta najjača svetska ekonomija privlači i privrednike iz drugih delova sveta, pa konkurencija podiže kriterijume i očekivanja.\nNa ovako velikom tržištu ima mesta za kvalitetne proizvode i usluge. Da bi ih Nemci ozbiljno razmotrili, od privrednika se očekuje da pred potencijalne partnere izadje sa jasnom i precizno definisanom poslovnom strategijom. Ona treba da se temelji na konkretnim i utvrdjenim ciljevima, preciznim krakoročnim i dugoročnim projekcijama i planovima i utvrdjenoj dobroj organizaciji.\nUpravo na ovo nemački privrednici ukazuju u situacijama kada ne ukažu poverenje i ne prihvate saradnju sa privrednicima iz Srbije. “Potencijal koji Srbija ima se gubi u nejasnim ponudama konkretnih firmi – šta je njihova ideja i poslovna strategija?”\nKoje delatnosti imaju posebnu šansu?\nIako je procesom globalizacije i Nemačka proširila svoje kapacitete u udaljenim delovima sveta, i dalje postoje oblasti sa prednošću za evropske partnere. Naročito dobre šanse za ovdašnje privrednike postoje u autoindustriji, elektronici, ICT opremi, hemiji i petrohemiji, metalurgiji i u svim delatnostima koje se zasnivaju na novim tehnologija.\nA programeri i inženjeri sa ovih prostora koji već rade u Nemačkoj ili kao frilenseri saradjuju sa nemačkim kompanijama, u veoma dobrom svetlu predstavljaju stručnost, osposobljenost i poslovnost radnika iz Srbije.\nOni koji odluče da ponude saradnju nemačkim kompanijama moraju da krenu u taj poduhvat veoma dobro pripremljeni. U tom smislu neophodno je proučiti važeća pravila poslovanja: finansijski sistem, poresku politiku, nadležnosti lokalnih samouprava, mehanizme podrške, logistiku, infrastrukturu… Naravno, ne sme se zaboraviti da svaka od tridesetak privrednih oblasti u Nemačkoj ima svoje osobenosti.\nU postupku osvajanja nemačkog tržišta uvek se moraju imati na umu poslovne vrednosti koje se u Nemačkoj izuzetno poštuju. Posao se shvata veoma ozbiljno na svim nivoima u kompaniji, cene se prednosti ostvarene radom a ne privilegijama i zahteva korektnost u poslovanju.\nTu posebnu radnu kulturu nemački investitori inplementiraju u brojne pogone koje su otvorili u Srbiji, pa mogu biti koristan model onima koji krenu ka nemačkom tržištu.\nBudite precizni u izražavanju i poštujte zakazano vreme.sastanka. U izlaganju budite koncizni i jasni, poštujući kulturu dijaloga i raspoloživo vreme sagovornika.\nVrlo važno: poštujte njihov sistem planiranja i delanja “korak po korak”, uzlete i ekstreme po “oruk” sistemu zaboravite. I kada pomislite da možete brže, nastavite da sledite njihov korak, iz pozicije pratioca više ćete naučiti.\n( izvor: Biznis i ekonomija )\nDA LI SRPSKI RADNICI U NEMAČKOJ MOGU RAČUNATI NA POMOĆ IZ KORONA FONDOVA?\n15. aprila 2020. 15. aprila 2020. 0\nCOVID 19 je svojom pojavom i neverovatnom brzinom bukvalno osvojio svet, prodrmao ga tako da je život dobio potpuno nove tokove. Poslovne aktivnosti ljudi širom sveta svedene su na …\nridvan 25. februara 2020. Reply\ndobro dan kocu da radim u nemacku al sta treba da uradim u dabi dobijo radno dozvolu u nemackp


6 Mar 2021 - 21:58 Vesti Link\nŠpanija će iskoristiti novac EU-a za uspostavljanje javno-privatnog konzorcijuma s VW-ovim španskim poslovanjem SEAT i elektroenergetskom kompanijom Iberdrola koji će izgraditi prvu domaću fabriku baterija za električne automobile.\nKonzorcijum će biti otvoren i za druge zemlje EU-a, a Španiji će pomoći da pokrene lokalnu proizvodnju električnih automobila, izjavila je ministarka industrije Reyes Maroto na događaju koji je organizovao sindikat UGT.\n"Projekat će omogućiti razvoj ... potrebne infrastrukture, instalacija i mehanizama za autonomnu i konkurentnu proizvodnju električnog vozila", rekla je Maroto.\nVlada u Madridu navodno razmatra i prenamenu Nissanove fabrike automobila u Barseloni, koju kompanija namerava da zatvori u decembru, za proizvodnju baterija, čime bi se sačuvalo nekoliko hiljada radnih mesta.\nMaroto se nije osvrnula na Nisanovu fabriku i nije precizirala lokaciju nove fabrike. Potvrdila je tek da će pomoći SEAT-u, koji je proizvodnju baterija u Španiji ocenio "ključnom", da proizvodi električne automobile u svojoj fabrici u Martorellu.


BORENOVIĆ OČEKUJE POBJEDU NA IZBORIMA: PDP JE NAJJAČA POLITIČKA ORGANIZACIJA U BANJA LUCI | Hayat.ba\nIzmeđu ostalog, kazao je kako je PDP najjača politička organizacija u Banja Luci.\nBanja Luka je danas otvoren grad, koji sada ima više prijatelja i želi da gradi prijateljstvo i mostove saradnje sa svima u regionu, da pokaže da može biti najbolje mjesto za život – rekao je Borenović novinarima u Banjoj Luci.\nNaime, on je govorio za novinare pred početak svečane konvencije banjalučkog Gradskog odbora PDP-a upriličene povodom predstojećih izbora za savjete mjesnih zajednica u ovom gradu.\nPrisustvo velikog broja ljudi ovoj konvenciji predstavlja potvrdu ispravnosti rada Gradske uprave i gradonačelnika Draška Stanivukovića u ovoj godini njegovog mandata “u vrlo teškim uslovima – kazao je Borenović.\nPotpredsjednik PDP-a Jelena Trivić rekla je da su izbori za vijeće mjesnih zajednica u Banjoj Luci 20. februara, da je to za PDP jako bitno jer mogu pokazati i kakva je politička snaga partije.


Slaviša Kokeza: „Nećemo dozvoliti Ðilasu da zavuče ruke i opustoši i kasu FSS!“ – Sport – Dnevni sportski list\n23. јануара 2021. 11:55 AM\nPredsednik Fudbalskog saveza Srbije (FSS) Slaviša Kokeza poručio je danas da su „ljudi kao Boško Obradović i Dragan Đilas bili, jesu i biće ubedljiva manjina u Srbiji“.\nKokeza je reagovao nakon što su lideri opozicionih stranaka na Tviteru komentarisali njegove izjave i dali podršku Nemanji Vidiću u kritikama stanja u srpskom fudbalu.\n„Zaludni Boško Obradović i Dragan Đilas, u narodu poznati kao propali političari koji više nemaju glas i podršku ni kod svojih najbližih, izražavaju sada navodnu zabrinutost i za srpski fudbal“, navodi Kokeza.\nKako je naveo, Srbiji su poznati lik i delo Dragana Đilasa, čoveka koji je opustošio gradsku kasu u vremenu kada je bio gradonačelnik Beograda. „Sada je targetirao kasu Fudbalskog saveza Srbije i obeležio je kao novi plen. Za razliku od Đilasa koji je zadužio Beograd i iza sebe ostavio pustoš, ja s ponosom mogu da kažem da kasa FSS nikad nije bila punija, istovremeno želim da mu poručim da u fudbalskoj Srbiji nećemo dozvoliti da svoje ruke zavuče u kasu Fudbalskog saveza“, naveo je Kokeza.\nTakođe, Srbiji su poznate i metode Boška Obradovića, dodaje Kokeza.\n„Nasilje i primitivizam su ogledalo njegovih postupaka, upadi u javne institucije, u zgradu RTS-a, kao i fizički napadi u Skupštini. Radi se o čoveku kome definitivno ništa nije sveto. I takvi ljudi sada zarad ličnih interesa vređaju i omalovažavaju sve i svakoga, s jasnom namerom da u njihovom maniru uređuju stvari i u srpskom fudbalu. Jednostavno, to neće moći, jer takvi kao oni su bili, jesu i biće ubedljiva manjina u Srbiji“, poručio je Kokeza.\nMilan Kosanović novi sportski direktor Vojvodine\nSerija A: Milan poražen od Juventusa (1:3)\nEvroliga: Košarkaši Crvene zvezde izgubili od Barselone (60:72)\nAustralijan open ipak bez Endija Marija\nOlimpijada Priča dana Vesti


Kolektivni Zapad nastavlja da se meša u unutrašnje poslove Minska sa ciljem da smeni vlast u zemlji, saopštio je predsednik Belorusije Aleksandar Lukašenko.\nOn je naglasio da su uvedene sankcije, da se finansiraju protesti, ekstremizam, terorizam, da se biraju i pripremaju teroristi, ali i dodao da Belorusija ne samo da zna o tome nego se protiv toga i bori.Predsednik Belorusije je obratio pažnju i na to da protivnici vlasti u Belorusiji pod kontrolom inostranih specijalnih službi planiraju diverzije na odbrambene i ekonomske objekte, kao i na objekte od životnog značaja za stanovništvo i pokušavaju da izazovu štrajkove u beloruskim kompanijama.Podsetimo, nakon predsedničkih izbora 9. avgusta 2020. godine u Belorusiji su počeli masovni protesti opozicije. Prema podacima Centralne izborne komisije, na izborima je pobedio aktuelni predsednik Aleksandar Lukašenko sa 80,1 odsto osvojenih glasova. Opozicija nije priznala rezultate izbora i smatra da je pobedila Svetlana Tihanovska. Osim toga, održavaju se i mitinzi pristalica Lukašenka, čija je inauguracija održana 23. septembra.Odnosi Belorusije sa zapadnim zemljama naglo su se pogoršali nakon predsedničkih izbora. Evropska unija nije priznala izbore kao slobodne i demokratske, a takođe ni Aleksandra Lukašenka za izabranog predsednika. Evropska unija, Velika Britanija, Sjedinjene Američke Države i Kanada uvele su sankcije nizu beloruskih zvaničnika, kao i preduzećima povezanim sa aktuelnim vlastima Belorusije. Kasnije su ove sankcije proširene.\naleksandar lukašenko, belorusija, smena vlasti, svet, zapad, svet – politika\n„Neuspeli pokušaj državnog prevrata nije promenio planove protivnika. Zapad nastavlja da se meša u unutrašnje poslove zemlje sa ciljem da smeni vlast, a za nas je najopasnije uništavanje nezavisnosti. To moramo zapamtiti, shvatiti i osećati svakog dana i svakog sata, posebno vi“, izjavio je Lukašenko u obraćanju rukovodstvu KGB-a prilikom razmatranja kadrovskih pitanja u sistemu državne bezbednosti.\n„Političko-migrantski centri u Varšavi i Vilnjusu, koji su formirani pod kontrolom specijalnih službi, podstiču radikale na akcije zastrašivanja javnih i državnih službenika, predstavnika medija, policije i vojske. Došli su i do pravosuđa“, rekao je Lukašenko.\nPodsetimo, nakon predsedničkih izbora 9. avgusta 2020. godine u Belorusiji su počeli masovni protesti opozicije. Prema podacima Centralne izborne komisije, na izborima je pobedio aktuelni predsednik Aleksandar Lukašenko sa 80,1 odsto osvojenih glasova. Opozicija nije priznala rezultate izbora i smatra da je pobedila Svetlana Tihanovska. Osim toga, održavaju se i mitinzi pristalica Lukašenka, čija je inauguracija održana 23. septembra.\n2 Oktobar, 07:53


Za osam sati u Hrvatskoj planule subvencije za kupovinu 2.000 električnih vozila\n12 Jun 2021 - 01:47 Vesti Link\nGrađani i firme u Hrvatskoj pokazali su u četvrtak veliki interes za kupovinu energetski efikasnih vozila pa su do popodnevnih sati rezervisali svih predviđenih 90 miliona kuna (oko 12 miliona evra) subvencija Fonda za zaštitu okoline i energetsku efikasnost, zbog čega je Javni poziv privremeno zatvoren.\nPrijem zahteva započeo je u četvrtak ujutru u osam sati preko prodajnih mesta za vozila, tako da su za manje od osam sati ukupno primljena 1.464 zahteva za sufinansiranje 1.950 vozila, rekla je za Hinu načelnica Sektora za energetsku efikasnost Maja Rajčić. Ona je kazala da su 60 odsto zahteva podneli građani odnosno fizička lica.\nDve trećine prijavljenih vozila su M1 kategorije, dakle putnički automobili za koje je prosečno traženo 63.000 kuna (8.400 evra). Zahvaljujući podsticajima neki od modela električnih automobila cenovno su stali uz bok klasičnim automobilima iste klase, stoga ne čudi, kaže Rajčić, da su među najprodavanijima bili oni srednje klase.\nVeliki interes bio je i za električne motocikle, za koje se moglo dobiti do 20.000 kuna (2.670 evra).\nNakon što su građani i firme rezervisali tražene subvencije, u Fondu kažu da su oni koje su se prijavili dužni da u roku od osam dana na račun prodavca uplate obavezni minimalni depozit, a prodavac će u aplikaciju Fonda učitati dokaz o prijemu uplate od strane kupca. Nakon toga, kupcima će e-mailom stići potvrda o uspešnom završetku prijave na Javni poziv Fonda, a onima s potpunom i ispravnom dokumentacijom će na adresu stići i odluka i ugovor o sufinansiranju.\nSredstva će se isplaćivati jednokratno, u roku od 30 dana od prijema potpune dokumentacije za isplatu. U slučaju da u roku od osam dana određeni broj rezervacija ne bude potvrđen uplatom depozita, Fond će ponovno otvoriti javni poziv te će prodavci nastaviti sa primanjem zahteva do ukupno raspoloživog budžeta.\n"Naš cilj je da sredstva za kupovinu energetski efikasnih vozila dodeljujemo kontinuirano. Želimo da dođemo u fazu da, poput nekih drugih članica EU, imamo trajno otvoreni poziv tako da se svako ko se odluči na kupovinu takvog vozila može u svakom trenutku direktno prijaviti", zaključila je Rajčić.


eKapija | Ekonomski izveštaj Svetske banke o Srbiji - Veća javna i privatna ulaganja da budu pokretač privrednog rasta\nIzvor: Beta | Sreda, 18.12.2019.| 16:42\nEkonomski izveštaj Svetske banke o Srbiji - Veća javna i privatna ulaganja da budu pokretač privrednog rasta\nNove domaće firme čine kičmu privrede Srbije, a stvaranje povoljnog poslovnog okruženja u kojem bi one mogle da se šire i povećavaju produktivnost, presudno je za dalji ekonomski rast.\nTo su ocenili stručnjaci Svetske banke koji su u Beogradu predstavili Ekonomski izveštaj "Nova agenda za privredni rast Srbije". Nove domaće kompanije glavni su nosilac zaposlenosti i produktivnosti Srbije, rečeno je na predstavljanju Ekonomskog izveštaja SB o Srbiji u kome je procenjeno i da Srbija može da dostigne godišnji rast od 7%.\nStručnjaci Svetske banke su ukazali i da je u Srbiji samo mala grupa firmi nosilac rasta zaposlenosti, a takozvane "brzorastuće" firme čine tek 5% firmi, koje su sa čak 77% doprinele otvaranju novih radnih mesta. Istaknuto je i da trenutni rast produktivnosti od 1% godišnje nije dovoljan za dostitanje rasta BDP-a od sedam procenata.\n- Srbija bi zato trebalo da teži barem udvostručenju rasta svoje produktivnosti, koja zapravo predstavlja efikasniji rad i idealan je način da se poveća opšti rast bez novih ulaganja - navodi se u izveštaju Svetske banke.\nZbog toga se u izveštaju upozorava da je trenutno "srpskoj prerađivačkoj firmi potrebno tri puta više radnika nego prosečnoj firmi iz EU za proizvodnju istog proizvoda".\nNaglašeno je i da mikro, mala i srednja preduzeća u Srbiji imaju najveći potencijal za rast, ali istovremeno najmanji pristup izvorima finansiranja, uz preporuku da bi to moralo da se što pre promeni uz pomoć novog regulatornog okvira koji bi omogućio lakši pristup kreditiranju.\nUpozoreno je i da postojeći stepen ulaganja nije dovoljan da bi se održao dugoročan rast.\n- Javna ulaganja u Srbiji su za trećinu manja nego u zemljama Centralne i Istočne Evrope, a struktura javne potrošnje nije prilagođene bržem rastu - navedeno je u izveštaju Svetske banke.\nNaglašeno je i da su istovremeno domaće privatne investicije ispod nivoa drugih evropskih ekonomije u tranziciji, iako privatne, a ne javne investicije pokreću rast u većini zemalja.\nNavedeno je i da bi smanjenje prisustva države u privredi, posebno kroz smanjenja državnog udela u vlasništvu ili ukidanje pogodnosti koje uživaju državna preduzeća, umanjilo prepreke konkurenciji, a kako procenjuje Svetska banka, moglo bi da doprinese uštedi od najmanje jedan odsto BDP-a.\nOcenjeno je da je državna pomoć "prekomerna i pogrešno se opredeljuje u korist neproduktivnih državnih preduzeća".\nTakođe se navodi i da bi drastično smanjenje državne pomoći neproduktivnim firmama, za 1 do 1,5%, te preusmeravanje tih sredstva u produktivnije svrhe, kao što su javne investicije, povećalo rast srpske privrede.\nKako bi se održvale visoke stope rasta, u Svetskoj banci procenjuju da je potrebno ostvariti ukupnu vrednost investicija, kako javnih, tako i privatnih, od najmanje 25% BDP-a godišnje, pri čemu bi javne investicije činile pet odsto BDP-a.\n- Jedan od ciljeva Srbije mora da bude i podizanje kvaliteta obrazovanja radi sticanja kvalifikacija koje traži privatni sektor, jer bi to moglo bi povećati stopu rasta BDP-a za do 1,3% - navodi se.\nKao zabrinjavajuće je ocenjeno to što je zaposleno tek 57% građana Srbije, starosti od 15 do 64 godine, koji su radno sposobni, što je manje od proseka Srednje i Istočne Evrope koji iznosi 67%.\n- Pored toga radnik zaposlen u Srbiji proizvede vrednost koja iznosi tek približno tri četvrtine onoga što proizvede radnik u Češkoj ili Mađarskoj - navedeno je u izveštaju.\nGlavna autorka izveštaja i vodeći ekonomista Svetske banke Ekaterina Vostroknutova rekla je i da je ta banka uradila simulaciju kako bi videla šta bi se desilo kada bi Srbija imala ambiciju da dostigne Nemačku za 20 godina.\nPrema njenim rečima, izračunato je da bi za to bila potrebna stopa rasta od 7% , zbog čega smatra da je sada pravo vreme da Srbija nastavi da koristi prednosti reformi sprovedenih u proteklih sedam godina.\nVostroknutova je kazala da bi glavni izvori rasta trebalo da budu veće javne i privatne investicije, unapređenje kvalifikacije radnika, povećanje produktivnosti i izvoza, pospešivanje konkurencije i efikasnost, ali i finansiranje kompanija u ekspanziji.\nizveštaj Nova agenda za privredni rast Srbije\nkreditiranje privrednog sektora\ngodišnji rast BDP\njavna ulaganja u Srbiji\ndomaće privatne investicije


Maradona: "Ostavite Mesija na miru" - Sportske.net\nMaradona: "Ostavite Mesija na miru"\nLegendarni fudbaler Dijego Maradona zatražio je danas od Argentinaca da ostave na miru fudbalera Lionela Mesija, povodom njegove odluke da se povuče iz reprezentacije posle poraza od Čilea u finalu Kupa Amerike.\nMesi je juče stigao u Buenos Ajres sa ostalim reprezentativcima posle poraza u finalu Kupa Amerike od Čilea, posle izvodjenja penala rezultatom 4:2. On je promašio penal i tako u svom četvrtom finalu sa državnim timom nije uspeo da osvoji trofej, pa je posle utakmice saopštio da neće više igrati za reprezentaciju.\nMaradona je u izjavi za radio "La Red" ismejao ljude koji su kritikovali Mesija zbog promašenog penala, rekavši da ga kritikuju oni koji "nikada nisu pipnuli loptu".\n"Uprkos porazu Argentine, Mesija smatram pobednikom", rekao je Maradona, koji je prevodio Argentinu do titule svetskog prvaka 1986. godine.\nMesi, koji je u petak napunio 29 godina, osvojio je titulu svetskog prvaka i olimpijsko zlato sa ekipom uzrasta do 23 godine. Za državni tim odigrao je 113 utakmica i najbolji je strelac sa 55 golova. On je sa Argentinom izgubio i u finalu Kupa Amerike 2007. godine od Brazila, finale Svetskog prvenstva u Brazilu od Nemačke 2014. godine i prošle godine u finalu Kupa Amerike posle penala, od Čilea.\nMaradona je bio jedan od mnogih koji su zatražili od Mesija da preispita svoju odluku, ali je danas ipak pozvao ljude da puste fudbalera Barselone na miru.\n"Hajde da pustimo Mesija da ode na odmor. Od sada moramo da izgradimo jedinstvenu ideju i ako Mesi kaže da više ne želi da igra, moraćemo da napravimo drugi tim", rekao je Maradona.\nOn je kritikovao Fudbalski savez Argentine, pošto reprezentacija nije osvojila trofej na nekom velikom takmičenju još od 1993. godine na Kupu Amerike.\n"Mora da smo nešto pogrešno uradili, pošto je Savez takav kakav je. Argentinski fudbal je takav kakav jeste i mi plaćamo zbog toga", naveo je Maradona.


JS: Besplatan prevoz i za Vranjance\nGradski odbor Jedinstvene Srbije u Vranju danas je održao konferenciju za medije.\nGradski odbor SNS zahvalio se građanima koji su prisustvovali skupu u Beogradu\nPovodom jučerašnjeg događaja, kada je preko 120 000 ljudi podržalo našeg predsednika Aleksandra Vučića i pozdravilo predsednika Rusije Vladimira Vladimiroviča Putina, Gradski odbor Srpske Napredne Stranke u Vranju zahvaljuje se svim građanima sa teritorije Grada koji su prisustvovali ovom veličanstvenom skupu u Beogradu i učestvovali u šetnji od Palate Albanija do Hrama Svetog Save.\nNovogodišnja čestitka narodnog poslanika\nNarodni poslanik Slaviša Bulatović uputio je novogodišnju čestitku u kojoj se kaže:\nGradski odbor SNS u četvrtak sa građanima MZ Tulbe\nGradski odbor SNS u četvrtak sa građanima MZ Tulbe.\nVranjanci i Bujanovčani dočekuju Putina\nNa svečani doček predsednika Rusije, iz Vranja je na put ka Beogradu krenulo 19 autobusa, a ukupno iz Pčinjskog okruga oko 40, prenosi Vranjska Plus.\nSavet za socijalna pitanja SNS obnovio kuću porodice Spasić iz Donjeg Trebešinja\nČlanovi Saveta za socijalna pitanja GrO SNS Vranje pokazali su veliku humanost , uključivši se u obnovu porodične kuće porodice Spasić iz Donjeg Trebešinja, koju je početkom novembra, zahvatio požar, a u kome je tragočno stradao Igor Spasić, ostavivši za sobom suprugu i troje maloletne dece.\nRagmi Mustafa, funkcioner Partije za demokratsko delovanje (PDD), izabran za novog predsednika Nacionalnog saveta Albanaca.\nGradski odbor SNS u Vranju oglasio se povodom saopštenja Nove Srbije\nPovodom saopštenja Povereništva Nove Srbije od 10.01.2019.godine, Gradski odbor Srpske napredne stranke u Vranju smatra da ima moralnu obavezu prema građanima Vranja da odgovori ovim političkim autsajderima na izrečene neistine i niz paušalnih ocena na rad lokalne vlasti.\nSNS: Osuđujemo govor mržnje Sergeja Trifunovića prema predsednici Skupštine Maji Gojković\nPovodom još jednog tvita Sergeja Trifunovića i još jedne izrečene i napisane uvrede, Gradski odbor Srpske napredne stranke u Vranju najoštrije osuđuje ovakav govor mržnje i ovakav oblik političkog dijaloga.\nVranjskom odboru SNS pristupilo 300 novih članova\nNa dan kada je u Vranju boravio predsednik Izvršnog odbora Srpske napredne stranke Darko Glišić, gradskom odboru Srpske napredne stranke pristupilo je 300 novih članova.\nGlišić: Na vreme da se pripremamo za lokalne izbore\nBugarska i makedonska manjinska zajednica o izborima\nRukovodstvo grada najoštrije osuđuje incident na biračkom mestu\nStrana 13 od 123


Holandija prva na FIFA rang listi\nReprezentacija Holandije smenila je Španiju na vodećoj poziciji danas objavljene rang liste Svetske fudbalske federacije (FIFA), dok je Srbija u odnosu na prošli mesec pala za dva mesta i sada je na 29. poziciji.\nGenk i zagrebački Dinamo u Ligi šampiona\nDinamo iz Zagreba izborio je prvi put u poslednjih 10 godina plasman u Ligu šampiona. U elitnom fudbalskom takmičenju igraće i belgijski Genk koji je u prethodnom kolu kvalifikacija elkiminisao Partizan.\nKleo ipak ne može da igra za Srbiju\nFudbalski savez Srbije objavio je danas da igrači koji su nedavno dobili državljanstvo neće moći da igraju za reprezentaciju dok ne provedu u kontinuitetu pet godina u zemlji, što je u skladu sa pravilima FIFA.\nProsinečki se nada plasmanu u Ligu Evrope\nTrener fudbalera Crvene zvezde Robert Prosinečki uoči puta u Ren na revanš utakmicu kvalifikacija za Ligu Evrope, izjavio je da bez obzira na poraz od 2:1 u Beogradu veruje da njegov tim može da izbori plasman u Ligu Evrope.\nŠtrajkovi fudbalera u Italiji i Španiji\nŠtrajk u španskom fudbalu nastavlja se i narednog vikenda, što znači da se neće odigrati utakmice drugog kola Primere i druge lige, saopštio je danas portparol Sindikata španskih igrača Luis Hil.\nPobeda Zvezde, Partizan poražen u Užicu\nFudbaleri Partizana izgubili su danas u Užicu od ekipe Slobode Sevojna sa 2:1, u utakmici drugog kola Super lige Srbije.\nPrva ... ◄ Nazad 370 371 372373 374 375 376Napred ► ... Poslednja


Telemach: Podnosimo prijavu protiv BH Telecoma\nPozivamo sve koji imaju slično iskustvo da se obrate nadležnim institucijama ili direktno nama, poručili su iz Telemacha\nIz kompanije Telemach poslali su saopćenje za javnost u kojem informišu javnost o podnošenju prijava protiv BH Telecoma. U saopćenju, koje prenosimo u cjelosti, još stoji:\n– Telemach upozorava javnost BiH na neistine koje BH Telekom iznosi u razgovorima sa korisnicima i koje su direktno usmjerene protiv naše kompanije. Sa takvim ponašanjem se susrećemo nakon što je BH Telekom odlučio da poveća cijene za 4,90 KM od 1.3.2020.\nSve informacije koje smo iznijeli dobili smo od nezadovoljnih građana koji su iskazali svoj revolt ponašanjem zaposlenih u BH Telekomu. Pozivamo sve koji imaju slično iskustvo da se obrate nadležnim institucijama ili direktno nama. Da bi zaštitio svoje poslovanje, Telemach je već podnio prijave protiv BH Telekoma Regulatornoj agenciji za komunikacije i Tržišnoj inspekciji BiH, kaže se u saopćenju za javnost.


Dvojica zatvorenika uzela su danas za taoce dvojicu zatvorskih čuvara i zabarikadirali se, a odeljenje za izvršenje krivičnih sankcija Švedske ocenilo je da je reč o "vrlo opasnoj situaciji".\nZatvorenici su oteli čuvare nakon što su oko podneva provalili u stražarsku sobu i onesposobili nadzorne kamere, saopšteno je iz odeljenja za izvršenje krivičnih sankcija Švedske, prenosi AP.\nOba zatvorenika izdržavaju kazne za ubistvo, izvestio je TT, a švedski mediji prenose da su zahtevali helikopter koji će ih odvesti u slobodu.\nPRITVOR ZA ŠIJANA JUNIORA Vukašin i njegovi kompanjoni napravili sačekušu i upucali čoveka, branili se ćutanjem\nŠvedski tabloid Aftonbladet tvrdi da su kidnaperi stari 30 i 24 godine i da su navodno bili naoružani oštricama žileta kada su provalili u stražarsku sobu.\nLokalni mediji prenose da su zatvorenici ponudili da oslobode jednog od talaca, ali da se zauzvrat ostalim zatvorenicima podeli 20 pica sa kebabom.\nAftonbladet je objavio fotografije lokalne picerije koja priprema i tovari pice u automobil i tvrdi da je to dostava za zatvor.


FEST OD 24. FEBRUARA DO 4. MARTA - KULTIM - književnost, poezija, stvaralaštvo, kultura\nFEST OD 24. FEBRUARA DO 4. MARTA\n18 januara, 2012\nBEOGRAD- Jubilarni 40. Medunarodni filmski festival (FEST) biće održan od 24. februara do 4. marta u Beogradu pod sloganom „XL – U svetu velikih“, saopštili su u utorak organizatori.\nU zvaničnom programu Festa u Sava centru, Domu omladine, Dvorani Kulturnog centra i Kinoteci, biće prikazana 72 premijerna filma, dok će u okviru pratećih programa biti prikazano oko 30 ostvarenja, rečeno je na konferenciji za novinare u Beogradu.\n40. FEST će otvoriti holivudski reditelj srpskog porekla Piter Bogdanovič, a počeće projekcijom filma „Drvo života“ Terensa Malika, rekao je umetnički direktor Festa Borislav Andjelić.\n„Bogdanovič bi trebalo da dodje 23. januara da otvori FEST, a i reditelj i Oskarovac Jirži Mencl će takodje biti na otvaranju“, rekao je Andjelić.\nU glavnom programu festivala, izmedju ostalih, su filmovi „Martovske ide“ DZordza Klunija, „Koža u kojoj živim“ Pedra Almodovara, „Ovo mora da je to mesto“ Paola Sorentina, „Krvoproliće“ Romana Polanskog, „Avr“ Akija Kaurismakija, „Dečak sa biciklom“ braće Darden, „Melanholija“ Larsa fon Trira i drugi.\nNa festivalu će biti prikazani i srpski filmovi „Doktor Rej i djavoli“ Dinka Tucakovića sa Draganom Bjelogrlićem i Anom Sofrenović, dokumentarac „Plašim se, da li se sve razume“ Puriše DJordjevića kao i kratki igrani film reditelja Miroslava Stamatova „Zalet“.\nPrevPrethodnaTARANTINOVA LISTA NAJBOLJIH FILMOVA U 2011.\nSledećaLOZNIČKI DEČJI HOR GOSTUJE U AUSTRIJINext


Treća konferencija koja je posvećena javnim konsultacijama u postupku izrade nacrta Programa za zaštitu vazduha u Republici Srbiji sa akcionim planom održana je 29. oktobra 2021. u okviru projekta IPA 2014 „EU za bolju životnu sredinu - Razvoj okvira za usklađivanje sa zakonodavstvom EU u oblasti vazduha, hemikalija i horizontalnih pitanja“.\nNa konferenciji se predstavio prvi nacrt Programa za zaštitu vazduha u Republici Srbiji sa akcionim planom, nakon čega su se učesnici uključili u diskusiju sa svojim komentarima i sugestijama. Javnost je pozvana da se uključi u diskusiju o nacrtu, koji će se nakon konsultacija ponovno dopuniti i doraditi pre početka javne rasprave.\nNacrt Programa se nalazi na internet strani Ministarstva zaštite životne sredine, kao i na stranici samog projekta.\n„Javne konsultacije obavljaju se u skladu sa Zakonom o državnoj upravi kojim organi državne uprave obezbeđuju uslove za učešće javnosti u toku priprema nacrta Programa, kao i u skladu sa Zakonom o planskom sistemu. Ministarstvo tokom priprema nacrta Programa sprovodi konsultacije sa svim zainteresovanim stranama, od samog početka ovog procesa, uključujući druge državne organe, relevantna udruženja civilnog društva, stručnu javnost, kao i druge zainteresovane strane na način kojim se obezbeđuje odgovornost i delotvorno učešće javnosti u ovom procesu“, istakla je pomoćnica ministarke u Ministarstvu zaštite životne sredine Aleksandra Imširagić Đurić.\nOdržavanjem javnih konsultacija Ministarstvo zaštite životne sredine nastoji da omogući da se javnost blagovremeno i efikasno uključi u proces priprema dokumenata javnih politika, da bi se obezbedila najbolja rešenja i da bi se sve zainteresovane strane mogle uključiti u sve faze priprema ovako važnih strateških dokumenata sa svojim sugestijama, primedbama i komentarima.\nNacrt Programa zaštite vazduha u Republici Srbiji sa akcionim planom definiše ciljeve za bolji kvalitet vazduha vazduha i mere za njihovo postizanje i pruža osnovu za dalji razvoj i usvajanje podzakonskih akata i nastavak primene evropskog zakonodavstva u oblasti zaštite vazduha.\nPrva konferencija na temu pripreme nacrta Programa održana je u aprilu ove godine i dala je preliminarne nalaze sa projekcijama za dva scenarija: WAM A i WAM B, dok je druga konferencija u septembru predstavila rezultate projekcija svih scenarija uključujući i WAM C, koji nudi opcije za rešavanje preostalih žarišta sa problemima kvalitete vazduha, zajedno sa zdravstvenim prednostima, odgovarajućim ulaganjima, te analizom isplativosti. Prema mišljenju eksperata i zainteresovanih strana upravo je ovaj scenarij prihvaćen kao optimalan za Republiku Srbiju, pogotovo na lokalnom nivou. Prezentacije scenarija i rezultate istraživanja ostvarenih uz pomoć stručnjaka sa projekta takođe su dostupne javnosti.\nMinistarstvo će nakon ove konferencije i javnih konsultacija izraditi izveštaj u roku od 15 dana i objaviti ga na internet strani Ministarstva zaštite životne sredine, kao i na sajtu projekta. Nakon dopunjavanja nacrta Programa sa predlozima zainteresovane javnosti, Ministarstvo planira da organizuje i javnu raspravu.\n„U ovoj završnoj fazi potrebno je da nastavimo da radimo istim tempom svih do sada uključenih, i da aktivno damo ključni pečat u završnim koracima koji nas očekuju u novembru“, naglasila je Aleksandra Imširagić Đurić.\nU ime Delegacije EU u Srbiji, projektni menadžer zadužen za pitanja zaštite životne sredine i klimatske promene Antoan Avinjon napomenuo je da je zagađenje vazduha ozbiljan problem u Evropi i svetu, ali politike vezane uz bolju životnu sredinu i čisti vazduh funkcionišu jer je u nekoliko proteklih decenija u Evropi kvalitet vazduha poboljšan.\nPredlozi i preporuke učesnika na nacrt Programa za zaštitu vazduha u Republici Srbiji sa akcionim planom, kao i dodatna pitanja šalju se na PZV-sugestije@eas3.rs.\nPrezentacije (dostupne na engleskom)\nMatej Gašperič - Nacrt Programa zaštite vazduha u Republici Srbiji sa akcionim planom\nGoncallo Cavalheiro - Rezultati više-kriterijumske analize zainteresovanih strana za tri scenarija


Novak neustrašiv i bez premca u 2011.: Pravi broj 1 (Bleacherreport) – Novak Đoković\nNovak neustrašiv i bez premca u 2011.: Pravi broj 1 (Bleacherreport)\nMediji\t13. 07. 2011.\nKada je 2011. godina počela, Novak Đoković je bio čvrsto na poziciji tri iza dvojca sa neprekidnim višegodišnjim rivalitetom na vrhu – Rodžera Federera i Rafaela Nadala. Šest meseci kasnije, stoji bez premca, izdvojen na vrhu.\nZa sve one koji su nastavili da sumnjaju u njegov status svetskog broja 1 posle polufinalne pobede nad Žo-Vilfridom Congom, šampionska pobednička igra protiv Rafaela Nadala trebalo bi sve takve sumnje da otkloni. Od sada, Novak Đoković je zvanično i zaista, najbolji teniser na svetu.\nĐoković do sada već ima odnos pobeda i poraza 48-1 u 2011., i u poziciji je da u poslednjih nekoliko meseci ove ATP sezone stavi istoriju na test. Jedini poraz u 2011. godini je došao zahvaljujući izvanrednoj igri na šljaci Rodžera Federera koji je neverovatno servirao u polufinalu Rolan Garosa i pružio partiju kao da je sa druge planete, odigravši verovatno svoj najbolji meč ikada na šljaci.\nNovakova majka uspon svog sina na vrh pripisuje „neustrašivoj“ prirodi njegove igre, i uverenju da, kada izađe na teren može da pobedi svakoga. Sada, kada je savladao Nadala na svim podlogama ove godine, i to, ne izgubivši ni jedan meč u pet međusobnih susreta (sve finala), verovatno nema diskusije o tome ko je u ovom trenutku bolji igrač.\nRodžer Federer je verovatno zahvalan za uzvišeno krunisanje Novaka koji za sada drži njegov rekord od 16 osvojenih Grend Slem titula van domašaja Nadala. Ali je s’ druge strane verovatno svestan da je trenutno zacementiran na broju 3 u svetu, gde je Novak bio do kraja prošle godine.\nPosle pada Nadala na mentalnom planu, Rafi i njegovom stručnom timu ostaje da razmisle jesu li možda zagrizli više nego što mogu da sažvaću. Njihov čovek nijednom nije uspeo da pobedi novog svetskog broja 1 ove godine, i s’ vremena na vreme je bio apsolutno razbijen u finalu Vimbldona.\nU stvari, drugi set finala je verovatno najbolji set koji je Đoković odigrao cele sezone (iako je bio praćen velikim gubitkom koncentracije i energije u trećem setu). Poen u drugom gemu drugog seta, kada je završio poen odigravši loptu iza Nadala i oduzeo mu servis, kod publike je izazvao osećaj da prisustvuju nečemu posebnom… nečemu što je više nego vrhunsko.\nNadalovi navijači bi mogli da upere na „povredu stopala“, koja nije omela Rafu protiv Del Potra i Marija, kao izgovor za poraz od Đokovića. Ali za poraze od istog igrača dva puta na tvrdoj podlozi, dva puta na šljaci, i zatim jednom na travi, potrebna je prilično dugačka lista izgovora gde ustvari ne postoje.\nZa one koji tvrde da bi Đoković mogao uspeh da primi sa malo više poniznosti… Zamislite da ste sa 24 godine najveći sportista svih vremena u svojoj zemlji, da predsednik Vaše zemlje navija za Vas u finalu Vimbldona. To bi trebalo da bude više nego dovoljno da izazove ushićenje kod svakoga. Imajte na umu koliko puta tokom nekog meča Novak pozdravlja izuzetan poen svojih protivnika.\nPosle finala Vimbldona, nemoguće je dovoditi u pitanje ATP rang listu. Teniski svet ima broj 1 čije ime nije Federer ili Nadal, i šampion Vimbldona se ne zove Federer ili Nadal.\nNovak Đoković stoji bez premca na vrhu, i bez sumnje je pravi broj 1.\nAutor: Khalid Siddiqui (Bleacherreport)\nBlicer report, Vimbldon 2011


Srđan Dragojević: Mislili su da će na Košarama zgrnuti lovu, ali to je bila kobna greška | Luftika\nU srpskoj javnosti već danima bukti medijski sukob oko prekida snimanja filma i serije “Košare”, a glavni akteri su režiser Balša Đogo i producenti Nemanja Mićić i Vladan Anđelković.\nU raspravu se sada uključio i Balšin kolega Srđan Dragojević.\nAlek Boldvin pre 4 godine se pitao kako je to greškom ubiti nekoga i…\nPodsetimo, Balša Đogo je obavestio javnost da je snimanje prekinuto i da su producenti pokušali da izvrše pritisak na njega kako bi promenio scenario i ubrzao rad, na šta on nije pristao. Iste večeri producenti su se oglasili i saopštili da Đogo više nije reditelj “Košara”.\nOd tada traje njihovo međusobno optuživanje koji će pokušati da reši Filmski centar Srbije na medijaciji koja bi trebalo da počne u utorak.\nDragojevićev post sa Fejsbuka portal Nova prenosi u celosti:\noznakebalša đogo film kosare košare srđan dragojević


Srbija dobila Pomoćnu policiju, opozicija protiv | Gde Investirati\nPomoćna policija, tokom angažovanja, nosi oružje, policijske uniforme i službenu legitimaciju, koja se razlikuje samo u natpisu – umesto “policija” piše “pomoćna policija”.\nRad Pomoćne policije je u Zakonu o policiji iz 2016. uređen sa dva člana.\nMinistar tako dobija ovlašenje da i bez konkursa može da angažuje pomoćne policajce, a da bi bili angažovani dovoljno je da budu nezaposleni, stariji od 18, a mlađi od 50 godina i da imaju najmanje srednju stručnu spremu, u četvorogodišnjem trajanju.\nKomisiju koja bira pripadnike pomoćne policije imenuje – ministar.\nStefanović: Institut pomoćne policije od 2005.\nInstitut pomoćne policije postoji u Zakonu od 2005. godine a mi nikada nismo angažovali nijednog jedinog pomoćnog policajca, poručio je danas ministar unutrašnjih poslova Nebojša Stefanović i dodao da se postavlja pitanje zašto neko pokušava da se bavi lažima, ali i zašto su “ti isti” uopšte uvodili institut pomoćne policije.\n“Sada je ključno pitanje koje hoću da postavim svim vlastima od 2005. godine do naše – zašto su uvodili institut pomoćne policije, čemu treba da im služi pomoćna policija” upitao je Stefanović gostujući na Prva TV.\nNijednog pomoćnog policajca nismo nikada angažovali, podvukao je Stefanović.\n“Nijedan jedini pomoćni policajac niti je angažovan niti je u planu da bude angažovan”, rekao je on.\nKako je rekao, postavlja se pitanje zbpog čega neko pokušava da ovu temu predstavi kao nešto što je produkt ove vlade.\n“Postavlja se pitanje, koje oni očigledno ne žele da postave svojim predsednicima i svojim premijerima, zašto su uvodili u Zakon o policiji institut pomoćne policije, zašto su uvodili taj institut 2005, 2006, 2007, 2008, 2009,2010, 2011, 2012 – zašto ovaj institut postoji od tada u Zakonu o policiji i zašto su uvodili pomoćnu policiju. Uopšte čemu je trebalo da služi svim vlastima do sada” rekao je Stefanović.\nMinistar je ponovio da ova vlast nije angažovala ni jednog jedinog pomoćnog policajca “ni sada ni pre godinu, ni pre dve, ni tri”.\n“Postavlja se pitanje naravno, zašto je ovo sada tema i zbog čega se ovo plasira” ukazao je Stefanović i ocenio da je to očigledno stoga da bi se kreirala neka negativna atmosfera u društvu da bi se time predstavilo kao da ova vlada radi nešto negativno.\nOčigledno je to potrebno kako bi se predstavilo kao da je atmosfera 90-ih “jer oni žive u 90-im godinama”, dodao je ministar.\nPrema njegovim rečima, pošto ne mogu da smisle ništa a očigledno nemaju ni dovoljno obrazovanja a ni znanja da znaju da su to uvodili njihovi predsednici i premijeri 2005 – 6 godine sada stvari okreću na drugu stranu.\n“Dok se i premijer Aleksandar Vučić i vlada koju vodi bore da obezbede neko novo radno mesto, neku novu fabriku, nešto novo za ljude u Srbiji, oni se bore kako da obezbede neku novu laž toga dana” zaključio je Stefanović.\nFormiranje Pomoćne policije danas su osudile pojedine opozicione stranke koje smtraju da se time pravi “partijska policija”.\n“Vlada Srbije donošenjem uredbe o pomoćnoj policiji pokušava da zamaskira svoju nesposobnost u vođenju sistema bezbednosti”, navela je DS.\nTa stranka smatra da vlast “umesto da jača kriminalističku policiju i smanjuju administraciju, uz poboljšavanje profesionalnog i životnog standarda pripadnika MUP-a, uvođenjem pomoćne policije stvara dodatni prostor za zapošljavanje po diskrecionoj odluci ministra”.\nDS ukazuje i da je neodrživa situacija u kojoj ljudi koji se školuju za taj posao na Kriminalističko-policijskoj akademiji ne mogu da se zaposle “od duge kolone aktivista Srpske napredne stranke”.\n“Većina poštenih i profesionalnih policajaca ne podržava vlast Vučića zbog političkih zloupotreba kojima su stalno izloženi, otpuštanja politički nepodobnih, dovođenja nestručnog partijskog kadra i degradiranja profesije u svakom pogledu”, navodi DJB.\nSmatra i da je “premijeru i njegovom ministru policije Nebojši Stefanoviću sve teže da kontrolišu nezadovoljstvo policije” i dodaje da je “ovo očigledan korak ka pravljenju partijske policije koja treba da obezbedjuje vlast”.\n“U Pomoćnu policiju će biti biran poslušni partijski kadar SNS na isti način kao što su birani (i upotrebljavani) pripadnici Komunalne policije u Beogradu, kao što su postavljani notari, izvršitelji i kao što će biti birani upravitelji zgrada”, ocenjuje DJB.\nLSV je ocenila da je Uredba Vlade Srbije o formiranju pomoćne policije nepotrebna, i postavila pitanje zašto država formira “paralelne policijske snage”.\nTa straka je upozorila da Uredba, koja je juče stupila na snagu, previdja da se Pomoćna policija formira u situaciji “dramatizacije političkih prilika u zemlji”.\nLSV smatra da ova uredba podriva strukturu Policije Srbije, ali i samu državu, koja “ne sme biti zavisna od takozvanih pomoćnih snaga bezbednosti, nego od regularnih bezbednosnih struktura”.\nPokret Dveri smatra da je Vučić formiranjem “pomoćne policije” brutalno zloupotrebio poziciju i suspendovao pravnu državu praveći paradržavnu, privatnu, naprednjačku policiju koja treba da bude logistika u političkom teroru koji sprovodi nad neistomišljenicima.\n“Zašto Vučić parapoliciju formira baš sada u predizbornom periodu? Da li Vučić svoje batinaše koji su se “proslavili” prebijanjem i incidentima na biračkim mestima, sada uvodi u legalne institucije kako bi slobodno mogli da sprovode nasilje, a ne bi snosili nikakvu odgovornost?”, navode Dveri.\nPrevious Obustavljena plovidba Dunavom i Savom zbog leda\nNext Iran: Izvoz čelika porastao 55 odsto\nTags MUPopozicione strankePomoćna policijaVlada Srbije


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da je kvalitetna međunarodna policijska saradnja važan preduslov za uspešnu borbu protiv organizovanog i svih drugih vidova kriminala, kao i potencijalnog terorizma i istakao da će Republika Srbija nastaviti da bude pouzdan partner u toj borbi.\n„Kriminalne grupe ne poznaju granice, za njih ne postoje prepreke, jezičke barijerei smetnje u saradnji. Svedoci smo terorističkih napada koji, na žalost, nisu zaobišli ni Francusku. Borba protiv terorizma i organizovanog kriminala ne može se voditi samo na jednom koloseku i ne može biti posao samo jedne zemlje. Da bismo krijumčarima ljudi, trgovcima narkotika, oružja ili potencijalnim teroristima stali na put, moramo da delujemo udruženo“, naglasio je Stefanović.\n„U godini kada slavimo jubilej – sto godina od završetka Velikog rata i našeg savezništva, u kome su Srbija i Francuska iskovale neraskidivo zajedništvo i prijateljstvo, treba da podsetimo da su naši dobri odnosi dokazani u ratovima koji su vođeni, ali i da danas zajedno čuvamo mir i bezbednost u Evropi“, rekao je Stefanović.\n„Srpska policija sa francuskom ostvaruje jednu od najintenzivnijih saradnji o čemu svedoče razmena oko 2.000 operativnih informacija na godišnjem nivou, ali i konkretne zajedničke akcije i rezultati ostvareni u borbi protiv nedozvoljene proizvodnje, držanja, nošenja i prometa oružja, ali i krijumčarenja narkotika, kulturnih dobara, cigareta i trgovine ljudima“ istakao je ministar.\n„Ova priznanja predstavljaju veliku čast, dodatno ohrabrenje i motiv da nastavimo sa jačanjem saradnje policija naše dve zemlje u borbi protiv savremenih bezbednosnih izazova i pretnji“, rekao je Stefanović.\n„Srbija nastoji da sprovede neophodne reforme u oblasti vladavine prava u okviru pregovora o poglavljima 23 i 24 u procesu evropskih integracija. Francuska, koja tome pridaje veliki značaj, podržava Beograd u njegovim naporima, kako kroz evropske instrumente, tako i kroz bilateralnu saradnju“, istakao je Mondoloni.\n„Srbija i Francuska moraju se suočiti sa izazovima i opasnostima koje prete u našoj zajedničkoj budućnosti. Grupe organizovanog kriminala su povezane, bilo da je reč o trgovini oružjem, narkoticima ili ljudima. Teroristički napadi koji su pogodili Francusku ukazuju na značaj saradnje i razmene informacija“, rekla je Šarl.


U Fondu PIO ne znaju koliko će zapošljenih morati da hitno ode sa tržišta rada?! | Standard\nFond za penzijsko i invalidsko osiguranje (PIO) nije u mogućnosti da utvrdi približan broj zaposlenih koji će se zbog izmjena Zakona o radu penzionisati tokom ove godine, kao ni da realno procijeni iznos sredstava potrebnih za isplatu njihove penzije. To je saopšteno Pobjedi iz ustanove kojom rukovodi Ranko Aligrudić.\nOd 1. januara na snazi norma kojom se po sili zakona šalju u penziju: muškarci sa 66, žene sa 64 godine života, uz navršenih 15 godina staža\nIzmjenama Zakona o radu, koje su stupile na snagu 1. januara ove godine, smanjena je starosna granica za odlazak u penziju sa 67 na 66 godina za muškarce, odnosno na 64 godine za žene, dok je dodatni uslov penzionisanja 15 godina staža. Ukoliko je zaposleni radio na mjestu sa beneficiranim radnim stažom, granica za penzionisanje je niža.\n– Na osnovu službene evidencije Fonda PIO propisane zakonom, koja zavisi i od ažurnosti poslodavaca, nije moguće dati informaciju o broju osiguranika koji su stekli pravo na penziju po ovom osnovu. Pored uslova o godinama života, penzija se može ostvariti i po drugim osnovama. Uslov za ostvarivanje prava na penziju je i ostvaren određeni broj godina staža osiguranja. Na kraju, kako je penzija lično pravo, ostvaruje se isključivo na lični zahtjev osiguranika, te ostvarenje uslova na penziju ne znači da će to pravo biti i iskorišćeno – istakli su iz Fonda.\nNa pitanje na koji način su onda isplanirali svoj ovogodišnji budžet, koji iznosi 462 miliona eura, iz Fonda su odgovorili da se on projektuje na osnovu prosječnog broja novih penzionera u prethodnoj godini, bez obzira na osnov sticanja tog prava i prosječnog iznosa penzije.\nSmanjenje starosne granice za odlazak u penziju predložio je DF krajem maja prošle godine, kako bi zakonom prisilili specijalnog državnog tužioca Milivoja Katnića da bude smijenjen prije isteka mandata.\nPrimjena te norme počela je 12. juna, da bi poslije pritiska javnosti Skupština izglasala nove izmjene zakona kojim se stupanje na snagu ovog rješenja odlaže za 1. januar ove godine.\nOd tada nijednom zvanično nije saopšteno koliko će zaposlenih ova norma ukloniti sa tržišta rada, ali ni kakav je njen fiskalni efekat po budžet ionako neodrživog Fonda PIO. Jedini podatak koji je javnost mogla čuti je da će samo u Ministarstvu unutrašnjih poslova i Upravi policije 1.100 radnika morati u penziju.\n– Pokušali smo da, za vrijeme dok se ovaj zakon nalazio u skupštinskoj proceduri, saznamo od nadležnih državnih organa koliko je zaposlenih koji će od 1. januara ove godine morati da, po sili zakona, odu u penziju i koliki je iznos sredstava predviđen u budžetu za ovu namjenu. Odgovore na ta pitanja nijesmo dobili. Mišljenja sam da do tih odgovora niko ne može doći, jer ova vlast ne samo da ih nije imala u trenutku donošenja ovog zakona, već ih nema ni danas – kazala je Pobjedi poslanica DPS i bivša ministarka javne uprave Suzana Pribilović.\nOna smatra da izmjene Zakona o radu koje su stupile na snagu ove godine proizvode iste negativne posljedice kao i one koje su važile u junu 2021. o čemu ćemo, kako vjeruje, svjedočiti u danima pred nama.\n– Ovakvim postupanjem vlast je učinila veliku nepravdu i diskriminisala veliki broj zaposlenih jer ih je onemogućila da, eventualno, godinu ostvaruju pravo na uvećanu zaradu. Diskriminisali su ih i na način što su ih onemogućili da ostvare prava koja im pripadaju po Zakonu o PIO. U konačnom, doveli su u opasnost javne finansije, a naročito, već preopterećeni budžet Fonda PIO. Ovo nije jedini zakon koji je sadašnja Vlada predložila, a parlamentarna većina donijela, bez konsultovanja javnosti, bez detaljne analize i procjene uticaja ne samo na budžet, već i na privredu i društvo uopšte. Ovaj, kao i većina ostalih novodonijetih zakona, su sistemski neodrživa rješenja – ocijenila je Pribilović, podsjetivši da su odbijeni amandmani DPS-a kojima su regulisana pitanja i zahtjevi zaposlenih inicirani preko Unije slobodnih sindikata.\n– Nova parlamentarna većina nije prihvatila naše amandamane, jer su dolazili od opozicije, zanemarujući činjenicu da su se njima stvarali zakonski uslovi za rješavanje značajnog broja opravdanih, urgentnih i krucijalnih problema velikog broja zaposlenih – navela je Pribilović.\nTo što nije poznat okviran broj radnika koji će otići sa tržišta rada, kao ni trošak koji će to proizvesti po Fond PIO za ekonomsku analitičarku Milu Kasalicu nije glavni problem.\nKasalica ukazuje da, kada se analizira kretanje broja korisnika različitih prava iz penzijsko-invalidskog regulatornog okvira, nema osnova za značajnije uznemiravanje sistemskih postavki.\n– U najširem razmatranju, za nepunih deset godina broj korisnika se uvećao oko 3.000 i to pod uticajem dijela dopuna zakona, kao i demografskih kretanja populacije koja koristi ova prava. Stoga, promjene Zakona o radu neće izazvati mnogo turbulencija. Ili novčano iskazano – u 2020. godini iz budžeta je za Fond PIO izdvojeno 428 miliona eura, prethodne godine je trebalo usmjeriti 446 miliona, a za ovu godinu se planiralo 460 miliona eura – navodi Kasalica.\nSistemski rizik, kako dodaje, ostaje u drugoj ravni – konkretne promjene Zakona o radu su se odradile kako bi se diskreciono, zbog političkog nadgornjavanja sa nekvalitetnim radom pravosudnih organa, a bez promišljenog pristupa suštini sistemskih postavki, pokušalo doakati nekome ili nečemu.\n– Takav pristup neunapređenju i nerazvoju sistema je suprotan tekovinama onoga što je morao da iznjedri 30. avgust. Rizici održivosti i odgovornog sistemskog upravljanja PIO segmentom tokova javnog novca su drugačiji. U ekonomskom smislu, Crna Gora kao zemlja u razvoju pregurala je krah destrukcije 90-ih sa značajnim finansijskim posljedicama u potencijalima prikupljanja sredstava za održivost penzijsko-invalidskog sistema. U razvojnom smislu, u posljednjih petnaest godina privreda je održavala rezistentnost, koja čuva stabilnost sistema. Međutim, PIO sistem se čuva kroz budžet zemlje, pošto su problem likvidnosti, netransparentnosti novčanih tokova privrede i visoka zahvatanja u porezima i doprinosima produkovali tinjajuće-neumanjen rizik nedovoljnog prikupljanja potrebnih sredstava – ocijenila je Kasalica.\nTaj rizik nije jednostavno riješiti i takvo stanje će, upozorava Kasalica, ostati u narednoj deceniji, bez obzira kakve dopune zakona najavljuje ,,MFSS/MER ekipica“.\n– Posebno u dijelu gdje se neznaveno pominju ,,uštede“ iz kojih će se finansirati povećanja penzija. Osnova za materijalno-značajne uštede na nivou sistema nema, osim ako se ne mijenja suština formule obračuna penzija, a imajući u vidu kretanje broja korisnika to je sistemski skoro-pa-neizvodivo. Sve u svemu, javno-finansijski nije jednostavno izvesti bilo kakve predloge uvećanja penzija, ali je važnije da se politički pritisci oko prijedloga iz nedavnih usvojenih zakona smanje, jer ukazuju na diskriminaciju a ne na odgovoran pristup PIO populaciji – zaključila je Kasalica.\nNastavljena loša praksa\nEkonomska analitičarka Mila Kasalica napominje da je tokom usvajanja budžeta za ovu godinu nastavljena višedecenijska praksa o tome šta znači kada ministar finansija ,,odobrava“ poslanicima većine po jedan milion za moje/tvoje projektčiće, a kako bi ih privolio da usvoje budžet i ,,Evropa-brže-bolje-neplan“.\n– Čim je stigao januar, kao zajednica smo već zasuti kontradiktornim porukama tako-ne-pripremljenih ,,reformi“. Mada je do nedavnih praznika sve bilo javno-bajkovito, čim je počela primjena zasuti smo pres-tviteranjem o ,,win-win“ situaciji za sve, dok se paralelno pojačava prijeteća retorika oko ,,kažnjavanja“. Bajke su obično u ružičastim, a ne tamnim tonovima, zar ne? Ako se na ovaj neumjereno-ishitreni i nedovoljno-promišljeni način pripremaju reforme u PIO-javnim tokovima novca, tada a priori građanski i strukovno treba istaći da Crnoj Gori ne trebaju poruke o kravama, Kuba-ljetovanjima niti o polovnim kolima, već svi jednako želimo da svoj rad, obrazovanje, i iskustvo primijenimo u državnim kompanijama, jednako kao i armija političkih/ministarskih uhljeba koja je nakon tri decenije sličnih praksi prethodne godine nastavila da radi uporedivu ,,invaziju“ u/oko nereformskog. Onda će u takvoj distopiji biti para za penzionere, pošto će biti veličačkih plata plaćenih u odsustvu bilo-kakvog poslovnog rezultata. No, ne na dugi rok i ne u korist razvoja crnogorske ekonomije – kazala je Kasalica.


Bošnjački učenici u Prvoj osnovnoj školi Srebrenica imaju nacionalnu grupu predmeta\nNaslovnica NAJNOVIJE Nacija Bošnjački učenici u Prvoj osnovnoj školi Srebrenica imaju nacionalnu grupu predmeta\nSrebrenica – Za učenike bošnjačke nacionalnosti nastava po planu i programu Tuzlanskog kantona te da “nema niko nikakvih problema”\nJavnu ustanovu “Prva osnovna škola“ u Srebrenici pohađa oko 60 posto učenika bošnjačke nacionalnosti, dok je 40 posto njih srpske nacionalnosti i u ovoj školi nema nikakvih problema u vezi s provedbom nastavnog plana i programa.\nVršilac dužnosti direktora “Prve osnovne škole” u Srebrenici Marinko Backović kaže da se nastava u ovoj školi odvija nesmetano te da imaju dovoljan broj zaposlenog nastavnog kadra.\n-Učimo po programu Republike Srpske, ali za učenike bošnjačke nacionalnosti, u skladu s privremenim sporazumom i voljom roditelja, te na zodovoljstvo učenika, uvedena je nacionalna grupa predmeta, a to su maternji jezik, historija, geografija i vjeronauka – ističe Backović.\nPojašnjava da je za učenike bošnjačke nacionalnosti to nastava po planu i programu Tuzlanskog kantona te da “nema niko nikakvih problema”.\nZamjenica direktora Amela Hadžić također izražava zadovoljstvo radom i organizacijom nastave u ovoj školi i ističe da zahvaljujući načelniku općine Srebrenice Ćamilu Durakoviću ima dovoljan broj udžbenika za nacionalnu grupu predmeta.\n-Vrlo lako se može organizovati ovaj vid nastave i mislim da direktor i roditelji iz Konjević-Polja trebaju da dođu i da vide na koji način mi organizujemo nastavu, jer neće ništa pogriješiti. Ovaj vid nastave je mnogo bolji, nego organizovanjem dvije škole pod jednim krovom – smatra Hadžić.\n“Prva osnovna škola u Srebrenici” ima 415 učenika rasporođenih u 30 odjeljenja.


Turska i Srbija: Taktička nadmudrivanja\nRecep Tayyip Erdogan u poseti Beogradu 2010. godine\nČinjenica da u utorak uveče nije bilo zvaničnika Srbije na proslavi 90 godina nezavisnosti Turske u ambasadi te zemlje u Beogradu, pokazuje da za sada nema znakova da se na liniji Ankara-Beograd smiruju tenzije. Srbija je nakon nedavne izjave turskog predsednika Erdogana da je Kosovo Turska, reagovala i tražila izvinjenje, zaledivši bilateralne, ali i regionalne susrete do daljeg. Da li je to samo incident koji će se brzo izgladiti ili se može ozbiljnije reflektovati ne samo na odnose dve zemlje već i na region?\nNa pitanje da li se može očekvati izvinjenje Ankare na čemu Beograd insistira, naš sagovornik kaže da je neka forma izvinjenja već došla. “Naravno, Turska kao regionalna sila sebi ne dopušta da se izvinjava na direktan način, ali u razgovoru dva ministra Mrkića i Davutogluva je već došlo do neke forme zakukuljenog izvinjenja u stilu, to je istrgnuto iz konteksta, da to baš nije bilo tako...”\nBošnjaci u Sandžaku su zabrinuti zbog najnovijih dogadjaja na relaciji Beograd-Ankara, jer očekuju realizaciju turskih ulaganja u putnu mrežu u tom delu Srbije u kome živi skoncentrisana populacija te nacionalne zajednice. Sead Biberović iz novopazarske nevladine organizacije Urban In kaže:\nBeograđani o odnosima Turske i Srbije


Prvi dan jeseni, a temperature - letnje - Ozonpress :: internet portal\nU Srbiji će u toku dana biti pretežno sunčano i malo toplije vreme sa najvišom dnevnom temperaturom od 25 do 29 stepeni, saopštio je Republički hidrometeorološki zavod.\nI u Čačku će sutra biti pretežno sunčano i malo toplije vreme sa slabim i umerenim jugoistočnim vetrom, jutarnjom temperaturom vazduha oko 15, a najvišom dnevnom oko 29 stepeni.\nJesen na severnoj Zemljinoj polulopti počeće danas, u 10:21.\nSunce u Beogradu će izaći u 6:25, a zaći u 18:34, što znači da će obdanica trajati 12 sati i devet minuta, a noć 11 sati i 51 minut.\n„Na dan jesenje ravnodnevnice, obdanica i noć nisu jednake dužine jer Zemlja poseduje atmosferu koja prividno uzdiže Sunce iznad horizonta„, rekao je Tanjugu Branko Simonović iz Astronomskog društva „Ruđer Bošković“.\nSimonović je najavio i da će u ponedeljak, 28. septembra, moći da se vidi potpuno pomračenje Meseca.\nPrekinuta blokada u Preljini


Bag u iOS omogućava lako hakovanje iPhonea\nMobilni telefoni, 25.06.2018, 01:30 AM\nDani kada je Appleov iPhone bio smatran uređajem koji se ne može hakovati su davno prošli, što dokazuje i vest o novoj metodi za zaobilaženje lozinke i pristup podacima uskladištenim na telefonu.\nIstraživač Metju Hiki, suosnivač firme Hacker House koja se bavi sajber bezbednošću, otkrio je kako je moguće zaobići sigurnosne funkcije iOS uređaja pomoću brute force napada.\nU osnovi, njegov metod hakovanja podrazumeva da se prevari sistem zaštite iOS i dobiju prava da se pokuša sa što više kodova kako bi se hakovao iPhone. To znači da bi onaj ko pokuša da hakuje iPhone na ovaj način, mogao da izvede brute force napad a da pri tom ne mora da čeka da prođe vreme između pokušaja, i da nije ograničen sa 10 pokušaja posle čega se brišu podaci sa uređaja.\nHiki kaže da ovaj metod ne zahteva korišćenje naprednih tehnika, već samo uključen iPhone i Lightning kabl.\nUmesto da unose jednu po jednu lozinku za iPhone, što bi postepeno povećalo vreme čekanja između pokušaja i na kraju dovelo do brisanja podataka, napadači jednostavno mogu poslati neprekidni niz kodova koji sadrži sve kombinacije kodova, bez razmaka između njih. To znači da umesto da se unosi jedna po jedna lozinka i povećava vreme čekanja, iPhone zapravo čita svaku kombinaciju bez pauze.\nDokaz izvodljivosti napada pokazuje da je ovaj metod primenljiv toliko da bi ga mogao koristiti bilo ko, mada Hiki kaže da bi ovakav napad mogao da traje od nekoliko sekundi do nekoliko nedelja pre nego što se otkrije prava lozinka.\nMetoda funkcioniše i sa četvorocifrenom i šestocifrenom lozinkom, mada se podrazumeva da je što je kod složeniji, to je potrebno više vremena za napad.\nApple je obavešten o ovom bagu koji je prisutan od verzije od iOS 8 do verzije iOS 11.3. Međutim, u novom iOS 12, ovaj napad bi mogla da blokira nova sigurnosna funkcija USB Restricted Mode koja sprečava da se Lightning USB priključak koristi za komunikaciju sa drugim uređajima posle jednog sata bez otključavanja uređaja, što ovakav napad možda čini zastarelim.\nAplikacije iz Google Play prodavnice inficiraju uređaje bankarskim malverom Cerberus\nZvanična prodavnica aplikacija za Android, Google Play, uglavnom se smatra sigurnim mestom za preuzimanje aplikacija. Povremeno se, doduše, zlonamer... Dalje\nGoogle uklonio iz Play prodavnice 17 aplikacija zaraženih opasnim malverom Joker\nGoogle je uklonio 17 Android aplikacija iz Play prodavnice. Aplikacije, koje su primetili istraživači iz kompanije Zscaler, zaražene su malverom Jo... Dalje\nBag u aplikaciji Instagram pretvara vaš Android u uređaj za špijuniranje\nIstraživači Check Pointa otkrili su detalje o ranjivosti u aplikaciji Instagram za Android koja bi mogla omogućiti udaljenim napadačima da preuzm... Dalje\nNovi Android malver Alien krade lozinke za 226 aplikacija\nNovi malver za Android zove se Alien. Otkrili su ga istraživači iz firme ThreatFabric a reč je o trojancu sa nizom funkcija koje mu omogućavaju k... Dalje\nMislite da je Googleova zaštita Play Protect dovoljna? Evo šta su pokazali testovi\nIako mnogi još uvek veruju da je za bezbednost Android uređaja dovoljno držati se isključivo aplikacija iz Google Play prodavnice, stručnjaci za ... Dalje